
KNJIGE, KOJE ĆE SE OVE ZIME NAJVIŠE ČITATI 


Sedamdesetgodišnje iskustvo 
kazuje, da će i ove zime hrvatski 
narod najviše čitati knjige, što 
ih izdaje Hrvatsko Književno 
Društvo sv. Jeronima. 

U srcu Hrvatske, u Zagrebu, 
na skladištima Društva sv. Je- 
ronima već je spremno više od 
četvrt milijuna novih 
knjiga, koje će, ako Bog da, sve 
primiti i pročitati milijuni Hr- 
vata od najsjevernijih granica 
Međumurja i Bačke, do najjuž- 
nijeg rta kotorske biskupije; od 
najzapadnije međe Hrvatskog 
Zagorja i Gorskoga Kotara, do 
najistočnijeg Srijema i Herce- 
govine. Ali ne samo unutar gra- 
nica Hrvatske domovine, jero- 
nimske će knjige čitati Hrvati u 
izgubljenoj Istri i u Burgenlan- 
du, u Americi i posvuda drugdje, 
gdje ih ima. 

Možemo reći, da će svi ti či- 
tači jeronimskih knjiga činiti je- 
dnu ogromnu duševnu 
zajednicu, koja će se zimus 
baviti istim mislima, i užitak je 
pomišljati, da i svatko od nas 
može tu učestvovati! 

Godina 1938., za koju su izda- 
ne nove jeronimske knjige, se- 
damdeseta je godina opstanka 
Hrvatskoga Književnog Društva 
sv. Jeronima, zato je izbor štiva 
naročit. 

Tri beletrističke knjige 

Na posebnu želju čitača, da 
beletristika bude što jače zastu- 
pana, u novim jeronimskim izda- 
njima tri su knjige beletristične; 


Nedjeljko Suboti ć: 
»DVIJE GOLUBICE«, Pelješke 
priče. Naslov je knjizi dala prva 
pripovijest od njih devet. 

Subotić je jedan od prvaka 
današnje hrvatske katoličke 
književnosti, a u pelješkim pri- 
čama dao je kao rođeni Pelje- 
ščanin baš najintimniji dio svoje 
duše, i najdublja zapažanja, pa 
to mora da ponese i čitače u taj 
čudni dijelak Dalmacije. 

Dr Franjo Lasman: »S 
ONU STRANU KAPELE«; zbir- 
ka je ličkih pripovijesti. Šes- 
naest je tu pripovijesti i u sva- 
koj ima neka zanimivost, karak- 
teristika kraja i ljudi, zasebni 
humor i poanta. 

F. Leonard Čuturi ć: 
»MARIJAN I EMINA«, pripo- 
vijest iz bosanskoga života u 
tursko doba. Čuturić ima lijep 
pučki način pripovijedanja, pa se 
ova njegova knjiga, u kojoj nam 
prikazuje jednu ljubavnu zgodu 
iz doba prije sto godina, čita vrlo 
ugodno. Emina, ljepotica kćerka 
bosanskog age, zaljubila se u 
kršćanskog momka Marijana, či- 
ji su siromašni roditelji bili kme- 
tovi age Saliha Alajbegovića. 
Zanimljivo je i neobično, kako 
je Emina odala svoju ljubav Ma- 
rijanu, pa kako je zatim odbje- 
gla od kuće daleko, gdje je ro- 
ditelji nisu mogli naći, te je po- 
stala i kršćanka i udala se za 
Marijana. Sve je to dojmljivo 
i lijepo izneseno. 


Tri socijalne knjige 

Najaktualnije socijalno pita- 
nje ponukalo je Društvo sv. Je- 
ronima, da izda ove knjige: 

Dr M i 1 a n I v š i ć: »DRU- 
ŠTVENI ŽIVOT NA SELU«. Ova 
je knjiga samostalni nastavak 
prosvjetnih, društvenih i gospo- 
darskih promatranja o selja- 
čkom životu i o seljačkoj poli- 
tici Hrvata. 

Piscu, sveučilišnom profesoru 
životni je studij proučavanje 
problema sela. Dužnost je sva- 
koga Hrvata da te njegove ra- 
dove upozna. 

Dr P. B o n i f a c i j e Pero- 
v i ć: »KOMUNIZAM«. Vanredno 
je aktuelna knjiga, koja poka- 
zuje: Što uči komunizami' Ka- 
ko se komunizam razvijao u 
Rusiji? I kako se živi u dana- 
šnjoj Rusiji? 

Ovu knjigu, koja raščinja ko- 
munističku teoriju i povijest, 
popunja još naročito zanimiva 
knjiga: 

Ivo Bogdan: »SVJEDO- 
ČANSTVA O RUSIJI«. Tu su do- 
nesene izjave Hrvata, koji su ži- 
vjeli u boljševičkoj Rusiji, pa se 
vratili. Zatim su tu izjave Fran- 
cuza, Engleza i Amerikanaca, ko- 
ji su bili u Rusiji. Svuda se na- 
vode točna imena i mjesta, pa 
ta pouzdana svjedočanstva daju 
uvid u istiniti život u da- 
našnjoj Rusiji. 

Nabožna knjiga 

Koji su krivi pojmovi o po- 
božnosti, a što je zapravo prava 
pobožnost, o tome poučava knji- 
ga: 

O. I g n a c i j e Radić: »BU- 
DI POBOŽAN«. Knjiga je pri- 
ručnik, koji popularno daje te- 
oriju, a zatim pokazuje, kako 
da se rečeno primijeni praksi. 

Povijesna knjiga 

K jubileju bana Jelačića, toga 
prvog zakonodavca hrvatskih se- 
ljačkih reforama, izdana je knji- 
ga: 

Stj. Gorupić: »BAN JE- 
LAČ1Ć«. Dana je tu slika teških 
dana, u kojima Jelačić postaje 
hrvatskim banom. Pokazan je lik 
slavnog bana i njegova djela di- 
ljem čitave Hrvatske. Posebno je 
poglavlje o ukidanju kmetstva. 
A dakako prikazan je Jelačić i na 
bojnim poljanama. Opisima su 
dodane zgodne savremene ilu- 
stracije. 







Slika desno : WILLY FRITSCH SE ODMARA sa svojom žutom do- 
gom, koja drži, da i kod kuće, kao i u filmu, mora sačuvati pozu 
Foto Ufa 



POMOZ BOG, HRVATSKI VATROGASCI! 


K SLICI NA 1. STRANICI OMOTA 

Napisao Nikola Žic 

Da se čovjek svojevoljno, bez ičijega nago- milo i drago. Vatrogastvo zaslužuje, da mu se 

varanja odreče sebe i žrtvuje za drugoga, pjevaju epopeje, a najmanje što zaslužuje, 

treba osjećati duboku odanost i poštovanje jeste poštovanje, ljubav i potpora sveukupnoj 

tuđih interesa. To je najplemenitiji altruizam, ga ljudskog društva. Takve su i tisuće hrvatskih 

to je prava ljubav, zaista vrijedna udivljenja. vatrogasaca, koji su u svakom času spremni da 

Čovjeka prati mnogo nevolja, a skoč e u smrt za bližnjega, 

među njima je požar jedna od naj- Najstariji tragovi uređene vatro- 

težih. Vatra je i dobro i zlo, a naj- B *' • vSJ^hB gasne službe sižu u drugu tisuću go- 

veče je zlo, kad svom svojom ele- I fe ' mj j B 'Jj #1 dina prije Kristova rođenja, a zabi- 
mentarnom snagom provali bez- Bife;: BIP »PB lježeni su na papirosu u Egiptu, 
obzirno i grubo, da uništi sve, što K 1 I ^ao P rv * pronalazač vatrogasne štr- 
joj je na putu. Požrtvovno raditi i. SI ,1 caljke se spominje mehaničar Kte- 

na spašavanju tuđe imovine i sa- B^ : zilije iz Aleksandrije 250 godina 

mih života ljudskih altruistički je i jf li frVJ t I I prije Krista, no savršenija je ručna 

zadatak - vatrogasaca. BrjV-Bff'«'# Štrcaljka nastala tek oko god. 1500. 

U vatrogasce idu ljudi, koji ima- B uspMe.v * I u Njemačkoj. U njoj je započelo 
ju u sebi Boga, široku dušu i Iju- 1 dure STJEPANA DEŽEL1ĆA I or g aniziran j e vatrogasne službe na- 
bav, da nesebično, odano, istinski, B\J senator ^rad* zagrada”! ročito poslije strahovitoga trodnev- 
kao altruisti, pomognu u časovi- fl o^hr^s'koo'v^t^^I I noga požara u Hamburgu godine 
ma požara i svih mogućih opa- | 1842., a danas je provedeno po 

snih elemenata ne pitajući, tko je svim kulturnim zemljama, 

u nevolji. Vatrogasac ne gleda, je Bv I u Hrvatskoj je prednjačio Va- 
li u nevolji bogat ili siromah, ne raždin. Ondje je godine 1864. osno- 

tiče ga se, je li u nuždi njegov BIHHHHlIIflflHiHH vano prvo dobrovoljno vatrogasno 
prijatelj ili neprijatelj, već na glas spomen ploča duri s. deželiću društvo, a za njim nikoše naskoro 
zvona ili drugoga znaka leti na ocu hrvatskog vatrogastva i prvom pred- druga u svim našim većim mjesti- 


mjesto opasnosti, da hitno pomo- sjedniku Hrvatske Vatr. Zajednice, koju ma u bližoj i daljoj okolici. ZatO 
gne spasiti nejaku djecu i slabe SrSS 1 . se naskoro počelo raditi i na osnu- 


žene. »Vatru gasi — brata spasi!« 

Vatrogasac ne zna za vlastitu pogibelj, ne 
poznaje zapreke u vršenju svoje dobrovoljne 
dužnosti, on se žrtvuje. Ovo požrtvovanje za 
čovjeka u nevolji je najljepša odlika vatro- 
gasca, jer ga vodi dotle, da zalaže za drugoga 
čovjeka i njegovu sreću čak i sam svoj život. 

To je služba za divljenje, iza koje zaostaje 
mnoga druga služba u socijalnom i kulturnom 
životu ljudi. Ta je samoprijegorna služba naj- 
uzvišeniji izraz kolektivnog altruizma za druge 
ljude uopće i za njihovu imovinu. Vatrogasna 
organizacija je živa i svijetla opreka mnogim 
javnim i tajnim organizacijama sebičnih ljudi 
za uništavanje protivnika i svega, što je ovome 


tku Hrvatske vatrogasne zajednice. 
Ona je osnovana godine 1874., a pravila su joj i 
potvrđena godine 1876. Za njezina prvog pred- 
sjednika bijaše izabran Đuro Deželić, kojemu 
su hrvatski vatrogasci u prisutnosti domaćih i 
stranih vatrogasnih drugova 15. VIII, podigli 
krasan spomenik. Naša Vatrogasna zajednica, 
koja je najstarija u državi i broji se među naj- 
starije u Evropi, ovom se velebnom proslavom 
dostojno odužila svome prvaku Deželiću, koji 
je mnogo učinio za odgoj i školovanje hrvat- 
skih vatrogasaca. 

Svim hrvatskim vatrogascima-altruistima kli- 
čemo zahvalno i želimo sreću u budućnosti 
njihovim lijepim pozdravom: »Pomoz Bog!« 

MONASI U KORU 

IZ KORNEROVE ZBIRKE „U HRAMU CISTERCIJA“ 

Maleni kor se puni. 

Četica bijelih monaha 
sa radošću poniznom, smjernom 
počima molitvu svoju. 

1 anđeli mole se s njima 
i poju u divnom koru 

0 Mariji, koja je danas 
u dvore dospjela plave. 

Na pragu novoga dana 
monasi saginju glave. 

Čas je kad rajska vrata 
otvaraju preteška krila 

1 grješniku punom strave 
i čistoj zvijezdi od zlata; 
srcu djeteta lakom 

ko bijela, mekana svila. 

Nebo raskriljuje vrata. 


CISTERCITSKI RED 


KIP ŽALOSNE MAJKE BOŽJE 
u hramu Cistercija u Stićni, pred kojim monasi služe sv. Misu i 
mole svoj oficij 


Slika dolje : MONASI U KORU CISTERCITSKOGA HRAMA 
čekaju na znak opata (prvi od lijeva na desno u gornjem redu), da 
započnu svoju molitvu. Sad će iz crnih, krupnih slova i nota podići 
srca Gospodinu 


IZ POGOVORA ZBIRKE PJESAMA: „U HRAMU 
CISTERCIJA* 


Kontemplativni cistercitski red ogranak je 
benediktinskog stabla. Njega su osnovali sveci: 
Robert Alberik i Stjepan 1098. godine u Cister- 
ciju u Francuskoj, iz želje da se što temeljitije 
obnovi duh stare regule sv. Benedikta. Cister- 
citi su se proširili po cijelom svijetu, privodeći 
svojim divnim koralnim pjevanjem, svojom 
molitvom i misijskim djelovanjem, svojim ra- 
dom na polju nauke i umjetnosti, duše k Ono- 
me, u čiju su slavu žrtvovali sve. Kod nas su 
u Hrvatskoj djelovali od g. 1205. do g. 1783. 
po raznim mjestima, žnjeli duhovne plodove i 
odgajali narod u duhu Gospinu. Cistercitski red 
naziva se kratko: Cistercij, t. j. imenom mjesta, 

gdje je bio osnovan. 

Najznamenitiji Ci- 
stercita je sv. Ber- 
nard, osnivač samo- 
stana u Clairvauxu, 
crkveni učitelj i veli- 
ki apostol XII. sto- 
ljeća, autor poznate 
»Knjige govora«. 

Dao Bog, da nam 
se što prije vrate 
braća sv. Bernarda iz 
Clairvauxa, za što 
dublji liturgijski ži- 
vot i u Hrvatskoj, 
koji u cijelom kršćan- 
stvu sve više zahvata 
maha, da postane sna- 
žan i jedinstveni izraz 
kršćanske, Božje za- 
jednice. 




PJESME UZNESENJA MARIJINA 


Među našim religioznim pje- 
snicima ističe se svojim umjet- 
ničkim doživljavanjem i plod- 
nošću Jeronim Korner. Prve 
njegove pjesme (»Blistavi rub«, 
Zagreb, 1932) bile su lirika 
osjećaja vezanih za zemlju. Ka- 
snije pjesme (»Ljubav neba«, 
Zagreb, 1935. i »Ljeto i Vječ- 
nost«, Zagreb, 1935.) su veza 
pjesnika-pojedinca s Bogom. 
Najnovija njegova zbirka »'U 
hramu Cistercija«,* je molitva 
Crkve, ali proživljena u duši 
pjesnika, pa je i zadržala pje- 
snikove subjektivne oznake. 
Ostala je Kornerova mekoća 
stihova, njegov izražaj osje- 
ćajnosti, a pridošlo je nešto 
novo. Nisu to više pjesme 
umjetnika istrgnutog iz dru- 
štva, koji živi svojim posebnim 
životom. To su pjesme mistič- 
nog organizma cijele Crkve, to 
je liturgija jednog dana u ka- 
toličkoj Crkvi, koja je prošla 
kroz shvaćanje, osjećajnost i 
izražaj pjesnika — Kornera. 

U pogledu jačine vjerskog 
života ova je zbirka korak na- 
prijed. Nešto je veliko kada 
umjetnik svojim djelima veliča 
Najuzvišenije, što može doku- 
čiti ljudski razum, — samoga 
Boga. Ali kada umjetnika toli- 
ko prožme vjera, da više ne go- 
vori on, kad daje djela, koja 
izviru iz duša vjernika kao jed- 
nog mističnog tijela s Kristom, 
kad njegova molitva postane 
svakoj duši dostojna da njome 
hvali Boga, tada daje najveće, 
što je u mogućnosti čovjeka. 

U svojoj najnovijoj zbirci 
Korner je sav u duhu Crkve, 
ali je ipak svojim izrazom i 
.svojim ličnim doživljavanjem 
dočarao sliku Marijina Uznese- 
snia, »svečanost neusporedivu 
s blagdanima svetih«. Zbirka se 
sastoji od lirskih pjesama, koie 
stt međusobno povezane cielo- 
vitošću epa, a opet svaka ima- 
de svoj ugođai i svoiu poentu. 
Pjesnik je ovako proživio blag- 
dan u drevnom hramu cister- 
citskog samostana u Stični kod 

* Komisionalna naklada knjižare 
Narodne Prosvjete, Zagreb, Kaptol. 
29. Cijena 15 dinara, s poštarinom 
17 dinara. 


Napisao R. Kadlec 
Ljubljane. Sama tajanstvenost 
okoline djelovala je da je lag- 
lje mogao iznijeti molitvu 
bijelih monaha, okolnih seljaka i 
njihove djece, — • koji su svi 
ujedinjeni sa cijelom Crkvom u 
jedno tijelo, ili na čija usta go- 
vori cijela Crkva. 

Već i ona tišina u hramu, 
prije nego počinje sama litur- 
gija velikog blagdana, imade u 
sebi neku uzvišenu svečanost, 
pa je i ona izražena u poseb- 
noj pjesmi. A tek kada bijeli 
monasi počinju u koru pjevati 
svoju molitvu, pjesniku se čini, 
da nebo raskriljuje vrata i u 
zanosu kaže: 


»Nebo i zemlja danas 
posve su posve blizu.« 

(Blizina neba) 

Počinje velika liturgija blag- 
dana Uznesenja Marijina ve- 
černjom pripravom, pjesmama, 
koje se pjevaju za noćnog bdi- 
jenja i o jutarnjim hvalama. 
Najjače i najuvjerljivije djelu- 
je sama Misa. Toliko pripro- 
stom jednostavnoću iznio je 
najuzvišeniji misterij katoličke 



JERONIM KORNER 


Crkve, kako to uistinu može 
jedino pjesnik, koji vjeruje: 

»ko maleni pastir, dobri 
u istine vječne, svete.« 

(Vjerujem) 

Čitava se zbirka čita na du-. 
šak, jer potječe od velikog do- 
življaja, koji je snažno pofre- 



HOPNIK, KOJI VOPIU CISTERCITSKI HRAM 
U STIČNI KOP LJUBLJANE 
(Slika na omotu Kornerove zbirke pjesama) 


sao pjesnikovu dušu. Svojom 
raznolikošću i svježinom slika 
djeluje na maštu čitaoca, da se 
čita bez umora i znači veliki 
duhovni doživljaj. 

I ono preporođenje, što ga 
je pjesnik doživio u hramu Ci- 
stercija, proživljuje i čitalac, 
pa na rastanku s knjigom po- 
navlja pjesnikove stihove :- 

»A mene, Gospode, pusti 
u široki, bijeli svijet, 
da plavu uzvisujem zoru 
na vječnom nebeskom svodu, 
da duh sa sobom odnesem 
u monaha bijelih koru 
i predam ga svojem rodu 

Da svima izrečem radost,, 
kako to nije varka 
ni priča starog kista, i 
već o tome zbore prva ■ 
stoljeća sveta, žarka, 
da Ona sva lijepa, čista, 
bez ljage istočnog grijeha 
u Svojem tijelu blista.« 

(Molitva m o j a) 
Koga ne će obuzeti duboki 
vjerski osjećaj kad čita ove 
stihove. A takvi su skoro svi u 
novoj zbirci Jeronima Kornera, 
koja dostojno može nositi na- 
slov prve zbirke originalnih i 
najjačih liturgijskih pjesama u 
našoj književnosti. Ona je do- 
ista »pjesnički spomenik« ci- 
stercitima, kako 'ju je nazvao 
slovenski kritičar dr Tine De- 
beljaku može služiti na ponos 
mlađoj hrvatskoj, katoličkoj 
književnosti. - 


685 




Putopis 


U SALZBURGU 


Napisao Mladen Bošnjak 


Omladinska prenoćišta (herberge) su sastajali- 
šta studenata i drugih omladinaca sviju boja, 
vjera, narodnosti i jezika i iz sviju kontinenata. 

Herberga u Salzburgu, u koju smo bili dodije- 
ljeni, jest prva znatnija, što smo ju na našem 
putu upoznali. Upravo klasičan primjer za ono, 
što je gore rečeno. Tamo, radi svečanih igara i 
radi pograničnog mjesta, dolazi sijaset putnika i 
to večinom na jednu ili dvije noći. Dolaze i bilo 
ih je s nama iz ostale Austrije, pa Njemačke, 
Francuske, Mađarske, Italije, Švicarske, Čehoslo- 
vačke, Belgije, Holandije, a ima i zastupnika 
ostalih europskih država. 

Većina ih putuje dvokolicom. Dođe iz Amerike, 
pa, naravno, dođe sa svojom dvokolicom! Uopće 
se za Austriju, i Njemačku može mirno reći, da 
staro i mlado, muško i žensko, vozi kotač. No 
nije to ni Čudo kraj onih divnih cesta i prigodnih 
kupnja za dvokolicu. Dvokotač izlazi u opće kao 
najjeftinije prometno sredstvo, te se isplati sva- 
kom držati ga u velikom gradu, jer je nemoguće 
sve one znatne daljine obilaziti pješke, a uz to 
dobro dolazi i za izlete. 

Mi smo se gotovo morali ispričavati ostalima, 
što putujemo željeznicom, jer da imademo zna- 
tan popust. To naime zato, jer za stanovnike 
herberge je put željeznicom, makar i trećeg raz- 
reda, još uvijek strašno raskošno prometalo. 

* 

Posebno poglavlje u herbergama jesu vreće 
za spavanje. Te se dobivaju u svim većim mje- 
stima uz posebnu naplatu, a služe mjesto krevet- 
nog rublja. 

Takovu vreću prije prenoćenja mora svatko 
uzeti, tko nema svoje vlastite. I s takovom je- 
dnom vrećom za spavanje, vrtio sam se i ogle- 
davao je sa svih strana na gornjem dijelu ćdre- 
đene mi postelje (u Miinchenu su bili kreveti, 
čak na tri sprata!), dok sam pronašao i bio upu- 
ćen, kako se ona upotrebljava. Inače su te vreće 
vrlo praktične. Treba ih samo sa tracima (mislio 
sam, da služe za privezivanje oko vrata) prive- 
zati kod uzglavlja i uvući se u nju. Nekoje pri- 
vatne, koje sam upoznao, osobito su prikladne. 
Tako ih ima sa posebno načinjenim mjestom za 
uvlačenje jastuka i slično. 

Nezgodna je strana tih spavaćica samo u tome, 
ako čovjek nema svoje vlastite, da skupo dođe 
svagdje ju unajmljivati. Pogotovo, ako se mije- 
nja boravište gotovo svake noći, a bez nje ne 
dozvoljavaju nigdje prenoćiti. 

* 

Kad su već vandrokaši spremljeni i uvučeni u 
svoje vreće u točno određeno vrijeme, tada za- 
počinje medu njima žuči j iva debata, prije nego 
što nastane potpuna tišina. Raspravlja se tu o 


Slika na omotu: 

Spomenik Đuri S. Deieliću, 

koji su podigli hrvatski vatrogasci u DežellćevoJ ulici 
u Zagrebu Foto I. Klrirt 


svim krupnim vitalnim pitanjima čovječanstva sa 
mladenačkim žarom i nekom vrsti lakomislenosti. 
Izmjenjuju se politička mišljenja i na najjedno- 
stavniji način Se upoznavaju i približuju pojedi- 
ni predstavnici raznih narodnosti. 

I u tom uskom prostoru herberge postaje ho- 
rizont gledanja tako širok. 

U herbergama može čovjek naij lakše saznati, 
kako se jeftinb prOživljuje na putu. Jer her- 
bergama treba dodati, osim već spomenutih ozna- 
ka, i tu karakteristiku, da jč to međunarodno 
stje'cište sviju »muktaša«. No to se već šamo po 
sebi moglo razabrati. 

* 

Vani čovjeli upozna, kako vlasti idu usušret 
prirodnoj romantičnoj sklonosti mladeži za pu- 
tovanjem. Vlasti naime uzdržavaju te herberge 
i idu mladeži u svakom drugom pogledu na ruku. 
Već sa samim navedenim legitimacijama za pre- 
noćenje, imade se i u mnogočem drugom zna- 
tan popust. Time sama romantika vandrokovanja 
dobiva sasvim drugu, novu sliku svoga vremena. 
Olakšana su putovanja i omogućeno je upozna- 
vanje mnogo većih krajeva, nego nekada. 

Značenje, koristi i važnosti toga za odgoj mla- 
deži očite su svakomu, a mi smo imali dovoljno 
prilike, da se sami o tome uvjerimo. No sve ve- 
ćim upoznavanjem svega dosada spomenutog, 
razumijevali smo također i to, ,kako su kod nas 
u tom pogledu očajne prilike. . 

* 

Razgledavamo znamenitosti grada Vrtimo se 
i svukuda se zabušujemo. Plaća se čak i u crkvi 
radi razgledavanja orgulja. 

U prirodoslovnom muzeju priča nam stari ču- 
var, kako je nekada bilo, a danas kako je zlo i 
kako on poznaje Hrvatsku,, jer je njegov brat 
živio u njoj 40 godina. Pokazuje nam odsječak 
drva u prosjeku, na kojem.se vidljivo zapažaju 
kružne šare, što označuju godine života drve- 
ta, a tek na pojedinim prugama- su oznake, 
kako je to drvo bilo u svom životu debelo, dok 
su živjeli razni znameniti ljudi, kao Marija Tere- 
zija, Mozart, Napoleon i drugi. Zatim nam kazuje 
sa nostalgijom priču, koja kola u narodu, da 
svaki onaj, koji ubije bijelog jelena, mora za 
šest mjeseci umrijeti naprasnom smrću. Uz to 
nam pokazuje prepariranog bijelog jelena, ko- 
jega je ubio prijestolonasljednik Ferdinand i zato 
ga je naravno još prije propisanog roka zade- 
sila poznata nesreća. 

Da, da, dragi, stari čuvaru! 

Preko onog drveta, koje je tako krasno bu* 
jalo, prohujale su razne periode i nisu na njemu 
ostavile nikakvoga vanjskog vidljivoga traga. 
Tek kasnije, dok su ga već posjekli, istraživali 
su ljudi na njegovom neznatnom isječku i ozna- 
čivali su pribadačama te vremenske dobe, a koje 
su inače za život stabla značile vrlo neznatnu pe- 
riodu. No na tebi je, stari, habsburški hrastu, tek 
jedna vremenska dob ostavila tako vidljive tra- 
gove! 

Ali život ide dalje i gomila nove šare na još 
živim stablima, a od kojih će možda jedan resiti 
u budućnosti neki drugi muzej sa sasvim još. ne- 
poznatim oznakama na pribadačama. 

U gradu se vrše grozničavom brzinom pripreme 
za početak ovogodišnjih svečanih igara. Sve se 
sprema da primi i zabavi (te odvuče Što više no- - 
vaca) naj razmaženiju publiku sa gotovo čitavog 
svijeta. Već se vidi živo kretanje rano prispjelih 
stranaca. Može se često susresti u (talijanskom) 
autu Artura Toskaninia, tu najveću atrakciju 
salzburških festspiela. 

Razgledali smo grad i upoznali ga, a da nismo 
mogli, prisustvovati ni jednoj svečanoj predstavi. 
No zato smo razgledali zgradu za svečane igre 
i slušali onu stereotipnu vodičevu priču o po- 
stanku tih igara i metamorfoziranju zgrade od 
nekadanje jašione u današnju fazu i vidjeli smo 
Max Reinhardtovu u kamenu izgrađenu naravnu 
inscenaciju Goetheovog »Fausta«. 

Zadovoljni smo i time radosna prepyštamo 
grad potrebnijim gostima za Salzburg, nego što 
smo mi bili. Time ujedno ostavljamo i Austriju, 
u nadi, da. ćemo ju na povratku moći potpunije 
upoznati. 



DJViNA KrtTfcDRALA U SALzBURuU, 
koja je čuvena po tom, što se i pred njom izvode znamenite salzburške 
svečane igre 


Između mene i moga sina ne- 
što se dogodilo. On se stao sa- 
stajati s ljudima, o kojima ja 
ništa ne znam, on misli, što ja 
ne mislim, i što ja uopće ne 
mogu misliti To za nas nije 
dobro, da ja često ne znam, 
što je medu nama, pa gdjekad 
izgleda, kao da se prekinula iz- 
među nas ona zlatna žica. No 
ja moje dijete puštam na miru, 
a to sam mu obećao prije nego 
se rodilo bilo, samo šutke tra- 
žim zgodu, a ta mi se često i 
desi, kako se samo slučaj može 
stvoriti. 

Vraćam se juče sa šetnje i 
opazim mojega sinčića još iz 
dna ulice pred vratima moje 
kuće. Ali on me nipošto ne vi- 
di, premda ima krasne velike 
oči, ali one ne vide nego ono, 
u što su uprte. Zato je preče- 
sto neuljudan i vlada se, kako 
ne bi trebalo. 

‘Njemu je palo oko na jed- 
noga mališa, koji je manji od 
njega, a upravo se vraćao iz 
škole. I malo zatim stane pra- 
šiti leđa onomu dječarcu omaš- 
nim štapom, koji sam mu bio 
dao. MaliŠ se rasplakao, dere 


ZLATNA ŽICA 

se i viče, a moj slatki sinak ni- 
šta, nego lupa što žešće može. 

Do mene se ustobočilo pove- 
liko momče, drži ruke u džepo- 
vima i kao sa zadovoljstvom 
motri taj prizor. 

»Čuj,« rekoh mu> »evo ti pol 
krune. Poteci ulicom, pa do 
mile volje ispraši leđa onomu 
dječaku, koji šiba onoga ma- 
njega. Ako te pita, zašto ga bi- 
ješ, reci mu zato, jer tuče ma- 
njega od sebe. A kad to učiniš, 
bježi niz ulicu. 

Ja mu rekoh, a on ode. Moje 
dijete dobije pošteno, što ga je 
išlo, a pazio sam, da me onaj 
deran, kojega sam unajmio, da 
mi izlupa sina, ne bi prevario. 
Ali za onaj novac ne mogu se 
potužiti, da bi me bio zlo po- 
služio. 

Moj plaćenik zatim vrcne i 
strugne putem, kako smo bili 
uglavili. Ja se odmah nađem 
pred kućnim vratima, brišem 
nešto mokro s lica mojega sin- 
čića 'i popravljam mu odijelo. 

»Budi miran, moj mali,« re- 
koh, »dat ću ja onomu vuciba- 
tini. On da bije moje malo dije- 
te, koje mu nije ništa učinilo, 


Napisao Kari Ewald 

a magarac je dva puta toliko 
veći od tebe! 

No on osjeti, da bi se te 
prijetnje mogle protiv njega 
okrenuti: 

»Nemoj, tatice!« 

»Naučit ću ga ja pameti! ViŠ 
ti njega! On će tući . . .« 

»Nemoj, tatice!« 

Moj mali ne pušta mi ruke, 
a u očima mu gledam strah, da 
ću doznati, zašto ga je onaj ve- 
liki dečko nalemao. 

Ja se okanim istrage, i po- 
đosmo da se prošećemo. Stiš^ 
tem njegovu ruku, koja je u 
mojoj i osjećam katkad, kako 
se trza. 

Ja mu govorim o sasvim dru- 
gim stvarima, a on mi je za to 
zahvalan. 

A ona zlatna žica, koja nas 
veže, nije se ni ovaj put pre- 
kinula. 


„DANICA" 

je kraljica hrvatskih kalendara! 

Uz nju se za 10 dinara do- 
biju na dar još dvije knjige! 

Izvorna, novela 


ŽIVOT MRTVIH 


Skutrilo se selo u podolju i uvuklo u zelenilo 
krošanja. Tiho i nesmetano, grijalo se kroz sto- 
ljeća na suncu, podnosilo udaranje bura i vje- 
trova i smireno se podavaju kišama i olujama, i 
kada bi ga zapljuštivale. Sve je to. selo osjećalo 
i duboko ćutilo, samo nije odavalo glasa, kad 
bi ga . nešto zabol jelo. 

Tek crkvica u sredini, koja se nadigla kao 
Božja pastirica iznad malih kuća, probila se 
zvonikom kroz zelenilo u visinu, kao da će do- 
taći /nebesko plavilo. Ona već stoljećima živi sa 
selom i bdije nad njim. Crkvica je glasnik sviju 
tuga i ponoći sela, i svaka seoska radost zabije- 
lila bi na njenu zvoniku i zabrenčala u malom 
zvonu, koje je široko zvonilo u časovima sreće, 
a mračno i žalostivo, kad su selo bila zla. U ta- 
kvim prilikama sva srca seljaka, od staraca do 
djece, osjećala su jedno, dušama sviju probijala 
se jedna misao, lica im obvijao' jednako mračan 
oblak,, ili im ga oblij evala vedra radost. 

Na glas zvona stabla bi se uvukla u grane, po- 
toci usporili tok, smirili se ljudi i stoka, a žu- 
ljave seljačke ruke spajale bi se na molitvu. To 
su bili blagdanski časovi, u kojima je selo pro- 
živjelo stoljeća i smireno u blagoslovu otpratilo 
u prošlost desetke svetih godina. 


. x . . 

RADENSKO LJEKOVITO KUPALIŠTE 

Teško je odlučiti se komu povjeriti nagriže- 
•no zdravlje i liječenje. Ko boluje od reume, 
išijasa, teških upalih exudata i si., taj neka ode 
u Varaždinske Toplice, ko treba za iste bolesti 
blatne kupke, moramo mu preporučiti Topu- 
sko. Ko boluje od srca, bubrega i živaca (ner- 
voza, neurastenija, kao i prenapetih i istroše- 
nih živaca i si.), jetara, želuca ili unutarnjih žli- 
jezda (giht, šećerna bolest i si.) najbolje mu 
je Radensko ljekovito kupalište! U Radence 
vozi iz Zagreba direktan vagon i dolazi u sa- 
mo kupalište za 6 sati bez ikakva prelaza. Ku- 
palište je smješteno u prekrasnom velikom par- 
ku (oko 20 jutara) i ima desetak lijepih vila i 
hotela sa 300 soba (150 sa tekućom vodom). 
Voda je vrlo ljekovita — a ko ju kod nas ne 
pozna po njezinim crvenim srcima? — i najja- 
ča, je u Srednjoj Europi uopće u nekoliko lje- 
kovitih sastavina! 

Za odličnu kvalitetu i ljekovitost vode samo 
da spomenem, da je Rađenška ljekovita banja 
bila odavno dvorski liferant za mineralne vode 
u bivšoj Austriji, kao i Nj. Svetosti Svetog Oca 
Pape, a i u našoj državi je odlikovana odliko- 
.vanjem dvorskoga dobavljača! 

U samom kupališnom parku, na najljepšem 
mjestu, uzdiže se lijepa kupališna kapelica sv. 
Anp i tu se čovjek i nehotice približuje priro- 
di, vječnosti. I mnogi, koji godinama nisu na- 
pravili ni znak svetoga križa, iza nekoliko da- 
na boravka u Rađencima marljivo posjećuju 
kapelicu! . .V. . . J. 


Napisao Stjepan Hrastovec 

Bilo je selo vjerno zvonu i bijeloj crkvi, što se 
nadigla iznad malih kuća kao Božja pastirica i 
bdila nad njima. Dječaci bi u pravo vrijeme po- 
tezali za tanko uže, a zvono bi se njihalo lako 
i poletno, batić bi udarao i raskošno sipao zvu- 
kove iznad krovova, koji su u takovim časovima 
svečano mirovali. Dječaci bi onda još više pote- 
zali, još dugo, dok netko ne bi došao, da ih pre- 
kine. Tako je bio drag glas nevinog zvona i tako 
opojan! Kako je samo mogao izdržati zvonik ta- 
kve melodije, a da mu ne puknu kameni zidovi! 
Kako je samo mogao! ... To i seljaci nisu vje- 
rovali pa su često okretali glave prema njemu i 
bojažljivo ispitivali, da li je još čitav I kad bi 
ustanovili, da še zvonik još dobro drži, njihove 
bi duše osjetile olakšanje i prelile se nadom, da 
će ovo čudesno zvono još dugo njihovu selu 
ujutro donositi pomlađen je i život, a u mračna 
zavečerja pobožno smirenje. Čudesno zvono! . . . 

Večer bi svaki puta privukla pod zvonik jato 
dječaka, koji su bili sretni, ako su mogli dotaći 
zmijoliko uže, koje ih je spajalo sa zvonom. 
Dječaci, kuštravih vlasi i od sunca nagorjelih 
obrazića, tako su sa svečanim držanjem obavljali 
ovaj posao, kako to znadu samo nepokvarena 
bića, koja su istinski vjerovala u svetost svoga 
posla, kako su njihove duše zaneseno pratile oti- 
canje melodija sa vrha tornja nad krovove i 
zgusnute krošnje, u čije bi se grane utkalo crve- 
nilo jutra, bjelina podneva ili plavilo večeri. Pod 
rukom su osjećali svaki njihaj i teško su se 
rastajali od užeta, koje se onda smirilo i spo- 
kojno čekalo na njihov slijedeći pohod. 

Kad bi se ujutro iz daleka osjetio svetački hod 
nedjelje, kako se pomiče u podolje, a pred njom 
dan čisti putove i ulice sela, onda bi život počeo 
ranije. Vrata bi se dvorišta otvarala jedna za 
drugima, seljaci bi u bijelim haljinama ispunili 
sve seoske puteve i hodočastili prema crkvi, koja 
ih je čekala. Toliko bi se svijeta nakupilo, da bi 
mnogi morali ostati vani i u blagdanskoj svježini 
slušati riječ Božju. Porod nedjeljnog jutra bio 
bi nekako svečaniji, nego svakidašnji, zvono bi, 
veličanstvenije zapjevalo, a crkva bi naširoko 
zabijelila, da se u njenoj svetačkoj bjelini gu- 
bila danja svjetlost. 

Cijelo selo kleknulo bi kao jedan, kada je 
zvono objavilo, da se prikazuje Bogu žrtva za 
njih, za njihova polja, za njihove dobre bake, 
koje su zbog nemoći morale ostati kod kuće, 
za oklasana žita i odlakavljele kukuruze. Čije- i 
lo selo udarilo bi se u grudi raskajano i skru- 
šćno kao starozavjetni grešnici, posipani pe- 
pelom po glavi. Tada je selo .jednodušno 
molilo, jednodušno se klanjalo Bogu na žrtve- 
niku i jednodušno pjevalo himne Stvoritelju, 
koji je Velik i Moćan. 

* 

Onda je došlo vrijeme, kad se nedaleko sela 
podigla golema zgradurina, crna i zloslutna, 
koja je unijela strahovitu buku sred seoskih 
polja i narušila svetačku tišinu svježih sjeno- 



koša. 'Kraj zgrade propinjao se u nebo vitki 
dimnjak, sa čijeg je vrha svakog dana sukljala 
crna očađavljela magluština, koja je zamračila 
bjelinu sela, zatrovala miris 'djeteline i uga- 
sila žutilo zlatnoga klasja. Rik sirene uznemiri- 
vao je spokojno počivanje polja i ustalasao mo- 
litvenu tišinu sela. Često je brenčanje zvona seo- 
ske crkve potpuno iščezlo u gromovitom rika- 
nju crnog uljeza i nemoćno se njihalo u du- 
bini zvonika. To je zabrinulo nevine dječake, 
čije su duše i dalje osjećale, da obavljaju sveti 
posao, i zloslutnim oblačkom zasjenilo lica se- 
ljaka i staraca, koji su navikli na poziv zvona. 
Ono ih je podsjećalo, da je vrijeme pomisli na 
Svevišnjega Gospodara. 

»Što je to? I što će to biti? . . .« pitali su 
jedni. 

»???« Odgovorili su drugi. 

»???« Dječaci su također pitali... 

Onda su nedjelje sve manje odavale svetački 
izgled, jer bi se ujutro iz crne zgrade izlila go- 
lema rijeka ljudi, čije su ruke i lica bili crni i 
čađavi. Ovi su polazili svojim kućama, da ot- 
počinu od noćnog rada i onako umorni otspa- 
vali bi nedjelju i ne bi se ni sjetili, da je bila. 
Njih više i nije zanosio glas zvona, niti ih je 
privlačila bjelina crkve, koja se nekud sma- 
njila i postala neznatnom prema onom crnom 
divu. Zvono se činilo, kao da ne zvoni više ona- 
ko vedro i zaneseno, nego nekako muklo i sta- 
rački . , . 

Zar je i zvono ostarjelo?... 

Starci su kimali glavama i šaputali i zabri- 
nuto promatrali svijet oko sebe, koji.se neka- 
ko »ponovio« i njima činio nerazumljivim. Za- 
brinuto i zloslutno su starci gledali u dane, koji 
imadu doći, i s tugom i čeznutljivo okretali se 
na tragove onih, koji su prošli. Tako su ži- 


vjeli starci sa debelim borama na čelu i teškim 
brazdama u duši, kojima su proticali potoci te- 
ških misli i ponoćnih slutnja. Tako su starci 
živjeli i umirali... ' - ~ ’ 

Crkvica je i dalje svojim zvonom pozivala 
seljake, da dođu k njoj, da je ne zaborave. No 
oni su se slabo odazivali. Kako je prije svake 
nedjelje bilo toliko svijeta, da su mnogi mo- 
rali ostati izvan crkve, tako je sada bilo sve 
prazno i samo nekoliko staraca i starica pogrb- 
ljeno još klečala pred žrtvenikom. Riječ se 
Božja gubila u praznini i samo su je svodovi 
jekom ponavljali. Šutljivi zidovi upijali su po- 
božno ono, što je bilo rečeno. Po njima su idi- ! 
žile kapi vode, kao da su se rasplakali. Židovi 
su doista plakali, a s njima i nekoliko staraca i 
starica, što su još dolazili u crkvu. 

Zar je sve drugo mrtvo? . . . 

Samo nekoliko staraca i starica na objavu 
zvona raskajano se udaralo u prsa i pobožno 
sagnulo sjedinama posutu glavu. 

Sve je drugo mrtvo... 

Dječaci su i dalje zaneseno obavljali sveti 
posao i do iznemoglosti potezali za uže, dok je 
zvono muklo brenčalo. Posljednji puta se nji- 
halo, kad je umro posljednji starac od onih, 
koji su i nadalje ostali vjerni crkvici. Posljed- 
nji puta zabrenčalo je tada muklo i nemoćno, a 
onda je puklo. 

Uže je otada spokojno mirovalo, dječaci su 
rastuženo pogledavali na bijeli zvonik, a cr- 
kvica je šutljivo snatrila u nebeskoj bijeloj ti- 
šini, kojom su se vijali oblačići. Kao otuđena 
stajala je u podolju sred sela, kojim su prola- 
zila smrknuta lica i bojažljivi pogledi, koji nisu 
mogli podnijeti snagu svijetla, koje se u ja- 
kom daždu točilo sa nebeskih vedrina. Pravi 
živi mrtvaci. 


ZABORAVLJENI VELIKI 

F- ’ 

Na 2. rujna pada godišnjica rođenja, svoje- 
vremeno poznatog i znamenitoga hrvatskog vi- 
olinskog virtuoza i kompozitora, mladoga Fra- 
nje Krežme. Kod njega se ponovila i potvrdila 
poznata okrutna sudbina hrvatskog naroda, da 
mu ponajbolji sinovi umiru u najboljim godi- 
nama, kad bi istom trebali stvarati svoja naj- 
veća djela. Krežma, taj genijalni naš glazbenik, 
umire ni ne navršivši 21. godinu! 

Krežma se rodio u Osijeku 2. rujna 1860. 
Školao se u Zagrebu, a završio je nauke na 
konzervatoriju u Beču. Završivši konzervatorij 
još kao dječak od svojih petnaest godina pu- 
tuje po Evropi i daje koncerte s ogromnim 
uspjehom. U svojoj devetnaestoj godini postaje 
koncertni meštar u Berlinu. No već god. 1881. 
prigodom koncerta u Frankfurtu na Majni pre- 
hladio se, te naglo opasno oboli i umire 15. 
lipnja iste godine. Pokopan je tamo, no go- 
dine 1884. budu njegovi ostaci preveženi u do- 
movinu. 



HRVATSKI GLAZBENIK 


Krežma je bio veoma obljubljen svagdje, a 
ponajviše u svojoj domovini. Kod nas u domo- 
vini je ubrao svoje prve i najveće uspjehe. U 
svojim kompozicijama bio je pretežno lirski na- 
strojen i veoma plodan za svoje godine. 

M. B. 

ZA LAD I SL A V OM Z AMYK ALOM, ČEŠKIM NOVINA 

f 2 2. kod; 




Slika lijevo: 

SA ZAJEDNIČKOG OBJEDA PRIJATELJA DRUŠTVA SV. JERONIMA U ;E 
EUHARISTIJSKOGA KONGRESA U ZAGREBU U KOLOVOZU 1930. 

U sredini sprijeda do našeg glavnoga urednika dra Andrića sjedi Ladisiav Zaal 


NADBISKUPSKI DVOR U OLOMOUCU, 
u kojem je 22. kolovoza svećano dočekan odsjeo predsjednik 
Češkoslovačke republike Beneš u iste sate, kad je umirao 
Ladisiav Zamykat 

Mi Hrvati imademo u našim katoličkim 
kulturnim nastojanjima malo takvih prija- 
telja izvan hrvatske domovine, kakav nam 
je bio Ladisiav Zamykal, glavni urednik 
češkoga katoličkog dnevnika »Našinec« u 
Olomoucu, nad čijom preranom smrću osje- 
ćaju tugu i bol tisuće i tisuće najboljih 
duša u cijeloj Čehoslovačkoj. Toj tuzi se 
s iskrenom bratskom sućuti pridružujemo 
i mi, koji smo odavle, s hrvatskih strana 
s pokojnim Zamykalom bili u prijateljskim 
vezama i koji smo u svom radu i u svojim 
težnjama osjetili njegovu ljubav, njegovu 
sklonost i svu dobrotu njegove plemenite 
slavenske katoličke, svećeničke duše. 

Ne sjećam se pravo, kojom prilikom sam 
se s Ladislavom Zamykalom upoznao. Bilo 
je to svakako u bijelom našem Zagrebu, 
kamo je do prije pet-šest godina rado do- 
lazio i bio češćim našim gostom. A do na- 
šeg poznanstva došlo je, jer se pok. Za- 
mykal došavši jednom prilikom — tamo 
negdje prije ravno deset godina — u Za- 
greb stao pobliže zanimati za akcije Hrvata 
katolika na polju katoličke štampe. Već kod 
prve orijentacije razabrao je, da je Hrvat- 
sko Književno Društvo sv. Jeronima cen- 
tralna ustanova, oko koje se okupljaju svi, 
koji na polju hrvatske katoličke knjige i 
štampe rade, pa ga je to dovelo k nama. 


Po imenu sam ga prije poznavao. Češki katolički dnevnik 
>xNašinec« dolazio je u naša katolička uredništva u Zagreb, 
otkad pamtim, i taj sam češki dnevnik cijenio i rado čitao 
zato, što je u njemu kulturna strana bila lijepo uređivana. 
Nisam dakako znao, da je to uglavnom bio odraz Zamyka- 
lova utjecaja, jer Zamykal, iako glavni urednik dnevnika, 
nije bio politički čovjek, nije bio pravi političar, nije uopće 
mnogo pisao o politici (kanonik Svetlik, direktor katolič- 
kog dnevnika »Lidove Listy« u Pragu, koji je prije Zamy- 
kala bio urednik »Našinca«, piše, da Zamykal uopće valjda 
nije nikad ni napisao političkog uvodnika). On je u prvom 
redu bio kulturni radnik i književnik. Političari su se da- 
kako tužili, što on »zapostavlja« politiku kulturnom radu, 
jer su političari na cijelom svijetu jednaki te misle, da je 
politika prva i glavna, a sve drugo da je sporedno i da treba 
da služi politici. Tako su i o Zamykalu, koji se nije ispo- 
ljavao u politici onoliko, koliko su to stranačko-politički 
ljudi željeli, mnogi sudili, da je on čovjek posve osrednjih 
sposobnosti, koji nije kadar da perom bije političke bojeve 
te da na sve drugo, što nije politika, ne 
gleda s dovoljne političke »visine«. A kad 
tamo Zamykal je bio i te kako duboka du- 
ša te je svaku stvar znao postaviti na pra- 
vo mjesto, što nažalost ljudi, koji previše 
plove političkim vodama, obično ne znadu. 

»Politika je za ostvarivanje potreba na- 
rodnog života nužna,« kao da još danas ču- 
jem Zamykalove riječi, »bez politike ne 
možemo ni mi katolici biti, na nju i mi 
moramo nastojati radi općeg dobra vršiti 
utjecaj u katoličkom duhu. Ali zlo je, što 
se sad poslije svjetskog rata previše i samo 
politizira, a druge se i važnije grane na- 
rodnog života zanemaruju. Na primjer 
kulturni rad na polju književnosti, štampe, 
kazališta . . .« 

* 


Sjedjeli smo. u kavani hotela »Esplana- 
de«. Razgovor se kretao o pitanju kato- 
ličkog dnevnika, kojega mi Hrvati tada — 
bilo je to godine 1927. — nismo imali. 

»Zaista je danas nemoguće razvijati 
veće katoličko javno djelovanje bez kato- 
ličkog dnevnika. Mi ih češki katolici ima- 
demo pet, pa njima u velikoj mjeri mo- ladislaa 

ramo zahvaliti, da je protukatolički val, glavni urednik češka 
koji se bio iza prevrata kod nas snažno „Našineiio 

digao, bio sretno odbijen i da. je katoli- 
cizam kod nas u javnom životu posljednjih godinao 
sve više da jača... I vi Hrvati katolici trebate što e 
opet da ostvarite svoj dnevnik. Žrtve, koje se tu traže- 
leme su, ali ne treba ih se bojati ... Ja mislim, da katci 
dnevnik možete osigurati samo, ako imate tiskaru. Zae 
biste mogli u tu svrhu uzeti u zakup nadbiskupsku tisk, 
kao što smo mi to u 'Olomoucu učinili? 

Ladisiav Zamykal, dr. Jar. Rehulka i drugi iznajmiu 
nadbiskupsku tiskaru u Olomoucu te tim nesamo da u 
najteže doba osigurali opstanak dnevniku »Našincu«, d 
dotjeravši tiskaru tehnički i učinivši je najboljom tisksn 
u Olomoucu razvili su veliko tiskarsko-izdavačko djelova. 



IOM VELIKIM PRIJATELJEM HRVATA KATOLIKA 

/O Z A 193 7. Napisao Dr Josip Andrić 


»Vi ste sretni,« govorio mi je, »što imate tako jaku 
katoličku izdavačku ustanovu, kao što je Društvo sv. Je- 
ronima. Kod nas postoji nekoliko sličnih pučkih izdavačkih 
ustanova, na pr. Dedictvi sv. Jana u Pragu, ali te se usta- 
nove nisu razvijale prema potrebama vremena, nego su 
tvrdokorno ostajale samo kod svog početnog zadatka, za 
koji su bile osnovane, pa su zastarile, postale nesavremene 
i zahirile. Vaše Društvo sv. Jeronima, slovenska Družba sv. 
Mohorja i slovačko Društvo sv. Vojtjeha sretni su, što su 
se znali prilagoditi novim prilikama i novim potrebama. U 
tom ste vi Hrvati, Slovenci i Slovaci na boljem nego mi 
Česi, koji doduše imamo u Pragu jedno veliko stranačko 

I katoličko tiskarsko-nakladno poduzeće, ali izvan političkog 
područja u tom pogledu sve je neznatno. Imamo Kun- 
cirovo nakladno poduzeće u Pragu, koje lijepo radi . . .« 

U tom je poduzeću bio dioničar i Zamykal. To je po- 
duzeće izdalo djela najvećeg češkoga katoličkog pisca Ja- 
roslava Durycha, zatim djela Sigride Undsetove, Heiden- 
stama i drugih. 

Na 900. godišnjici sv. Većeslava našli smo 
se sa Zamykalom u Pragu. Na jednoj veli- 
koj recepciji grada Praga u čast gostiju 
razgovarao sam se sa Zamykalom o knji- 
ževnosti. 

»Želimo izdati nešto od Durycha,« re- 
koh. 

»Izdajte njegov roman ,Sedmikrasku’,<< 
odmah je predložio. 

Uto pristupi k meni činovnik ministar- 
stva vanjskih poslova dr Emil Walter, s ko- 
jim sam se tih dana bio upoznao. Predsta- 
vio se i Zamykalu. 

»Walter? Jeste li vi preveli ,Put sv. 
Brigite’ od Heidenstama za Kunđrovo iz- 
danje?« upita Zamykal. 

»Jest,« odgovori dr Walter. 

»Pročitao sam tu knjigu sa zanimanjem,« 
nato će Zamykal pa se obrati k meni: »Eto 
tu knjigu izdajte i vi . . .« 

U jeronimskoj Knjižnici Dobrih Romana 
je doista izašao Heidenstamov »Božji put 
sv. Brigite«, a slijedi doskora i Durychov 
»Krasuljak« . . . 

* 

»Naše Društvo sv. Jeronima slavi na go- 
dinu šezdesetu godišnjicu svog opstanka,« 
rekao sam Zamykalu, kad smo ono g. 1927. 
sjedjeli i razgovarali u »Esplanadi«. »Že- 
0 limo to svečano proslaviti. Dođite i vi na tu proslavu!« 

»Doći ću!« — I došao je. Proslava je u rujnu godine 1928. 
j; u posljednji čas radi političkih prilika morala biti stegnuta, 
ti inozemni uzvanici su izostali (na pr. prelat Hlinka, pred- 
le sjednik slovačkog Društva sv. Vojtjeha, koji je već bio 
L krenuo na put, ali se vratio). Jedini Zamykal je došao. 

»Imao sam taj put već od lane u planu, a ja nerado 
u mijenjam svoje planove, pa sam eto ipak došao...« re- 
u kao je, a nama je svima bilo milo, što ga vidjesmo i kod 
p jubilarnog stola našeg predsjednika Knežića. 
n Iste večeri sjedjeli smo opet u kavani »Esplanade« i 
1. pravili nove planove. 

Slika desno: 

LADISLAV ZAMYKAL U PROCESIJI U ZAOREBU 
9 prigodom euharistijskoga kongresa u kolovozu 1930. 



DR V. DEŽELIĆ ST.. DR STJ. MARKULIN, DOMAGOJ 
MARKULIN, LADISLAV ZAMYKAL I DR JOSIP ANDRIĆ 
U LJUBLJANI razgledavaju veliku slovensku katoličku ti- 
skaru za vrijeme Misijskoga kongresa u rujnu 1930’ 

»Dođite na godinu na našu proslavu sv. 
Većeslava. 'Udesite jedan pohod katoličke 
inteligencije k nama. Treba da povežemo 
osobna prijateljstva, jer ja sam uvjeren, 
da takva osobna prijateljstva najviše mo- 
gu da pripomognu uzajamnom razumije- 
vanju među nama Slavenima,« govorio mi 
je. 

»Doći ćemo. I tom prilikom ćemo u 
Trnavi, rodnom mjestu kardinala Haulika, 
postaviti spomen-ploču tom velikom osni- 
vaču Društva sv. Jeronima te tim završiti 
jubilarnu šezdesetu godišnjicu našeg dru- 
štva . . .« rekoh. 

»Sjajno!« klikne Zamykal. »To bi se 
moglo razviti u veliko slavlje . . .« 

I izvadio je notes, da odmah konkretno 
bilježimo, u koje bi to sve dane moglo 
biti. 

»Tako. A iz Trnave ćete na Velehrad pa 
k nama u Olomouc, te odanle u Prag . . .« 
govorio je bilježeći datume. 

Sve je nakon godinu dana tako bilo, 
kako smo onda Zamykal i ja zamislili. 
Tridesetak nas katoličkih inteligenata 
predvođeni predstavnicima Društva sv. Je- 
ronima i na čelu s našim pokroviteljem 
preuzv. g. drom Antunom Bauerom stigli 
smo 21. rujna 1929. u Trnavu dočekani u 
pravom triumfalnom slavlju. Drugo jutro 
osvanu i Zamykal, te se još i sad živo sje- 
ćam, kako je sjedio preda mnom kraj 







govorničke tribine i pomno pratid cijelo ono 
nezaboravno hrvatsko-slovačko slavlje, koje 
smo zajedno zamislili. 

Sav veseo rekao mi j.e na banketu: 

' »Hvala Bogu, lijepo je i nezaboravno sve 
ovo. A sad ću iza podne ja odmah natrag u 
Olomouc, da vas prekosutra ondje dočekam.« 

Srdačno nas je dočekao i bio cijelo vrijeme 
s nama. Odveo nas na Sv. Kopeček kraj Olo- 
mouca, gdje smo u ljetnom nadbiskupskom 
dvorcu bili primljeni od nadbiskupa dra Preča- 
na, kojega je u ime sviju nas krasnim latinskim 
govorom pozdravio preuzv. g. Alojzije Mišić, 
mostarski biskup. Zamykal nas je, nakon što 
nam je pokazao znamenitosti Olomouca, odveo 
i u susjedno selo Prikaz, da vidimo, kako je u 
jednom uzornom njihovu selu organiziran za- 
družni rad, za koji se Zamykal također zani- 
mao. 

Drugo jutro iza našeg dolaska u Olomouc 
pošli smo nas nekoliko, da posjetimo Zamykala 
u njegovu uredništvu. Poveo nas je do njegove 
uredničke sobe jedan njegov suurednik. 

»Naš patršef — tako ga svi zovemo — danas 
već od najranijeg jutra piše,« govorio nam je. 
»Sinoć je imao sjednicu Kazališnog društva, u 
kojem on također aktivno sudjeluje Uostalom 
nema gotovo polja kulturnog rada u Olomoucu, 
gdje on ne sudjeluje. Previše on radi. Uništit 
će nam ga to prije reda. Njegova se svjetiljka 
gotovo nikad prije ponoći ne gasi. A ujutro on 
od. sviju nas dolazi najtočnije u redakciju...« 

Uđosmo u njegovu sobu. Pušta pero iz ruke, 
diže se i s onim svojim karakterističnim ljuba- 
znim smiješkom dolazi nam ususret. Predajemo 
mu za Književno i Umjetničko Društvo (Dru- 
žina Literarni a Umelecka) posebno izrađeni ju- 
bilarni album Društva sv. Jeronima, kakav smo 
predali i Društvu sv. Vojtjeha u Trnavi i kakav 
smo nosili i za Dedictvi sv. Jana u Prag. Obra- 
dovan je tim dokazom naše pažnje te nam po- 
kazuje nova izdanja Književnog i Umjetničkog 
Društva, kojemu je on davao izdavački elan. 
Baš je bio izašao novi svezak književnog časo- 
pisa »Archa«, što ga izdaje to društvo. Poka- 
zao nam je i tiskaru i opet nam je govorio, 
kako će i Društvo sv. Jeronima morati sebi 
stvoriti tiskaru. 

»Knjige je lakše izdavati nego listove,« go- 
vorio nam je. »Vidjet ćete to. Sad izdajete već 
dva lista, pa ćete se i sami osvjedočiti, kako je 
to teško bez vlastite tiskare. Kod listova je 
uvijek velik riziko, a taj se ne da izravnati, ako 
treba i tiskarske zarade plaćati. Listovi uvijek 
trebaju pomoći, trebaju fondova, a za to je ti- 
skara najpodesnija forma . . .« 

Koliko je iskustva bilo u tim riječima! 

* 

Kod naših planova o pokretanju jeronimskog 
obiteljskog časopisa sudjelovao je i Zamykal 
dajući svoje mišljenje. Kad je »Obitelj« već 
izlazila, pa kad je Zamykal opet došao jednom 
zgodom k nama u Zagreb, rekao je: 

»Dobro ste počeli. Mi češki katolici nemamo 
takvog obiteljskog tjednika. Pretekli su nas 


narodni socijalisti svojim tjednikom ,Hvezđa’ 
(Zvijezda), koji su propagandistički uspjeli tako 
nametnuti našoj ženskoj javnosti, da svaka, pa 
i katolička žena u našim gradovima idući ujutro 
s trga nosi u ruci i taj časopis, koji su joj kol- 
porteri gurnuli u ruku. Zar se to ne bi dalo i 
s vašom »Obitelju« postići? . . .« 

Još i danas čujem uvjerljivi Zamykalov glas, 
kako to govori, i kadgod »Hvezdu« uzimam u 
ruku, sjetim se Zamykala . . . 

* 

Na euharistijski kongres g. 1930. došao je u 
Zagreb i lijep broj predstavnika katoličkog ži- 
vota iz drugih zemalja. I tu je — opet iz razgo- 
vora sa Zamykalom — nikla misao, da se osnu- 
je savez sličnih slavenskih izdavačkih ustanova, 
kakva je Hrvatsko Književno Društvo sv. Je- 
ronima. U jeronimskoj odborskoj sobi održan 
je tih dana o tom i prvi dogovor, na kojem su 
sudjelovali osim nas Hrvata još Slovaci, Česi i 
Poljaci. Složili smo se. U svibnju 1931. održan 
je drugi dogovor u Poljskoj u Poznanju kod 
Društva sv. Vojćeha. Sudjelovali su Hrvati, 
Slovenci, Slovaci i Poljaci. Zamykala nažalost 
nije bilo. Bio je bolešću zapriječen doći. I otada 
ta lijepa zamisao, koja je naišla na razne po- 
teškoće u vezi sa krizom narednih godina, čeka 
na bolje dane. A dotle nam je eto i Zamykal 
otišao u vječnost ne dočekavši, da se i to 
ostvari ... 

* ' 

Već posljednji put, kad je Zamykal bio kod 
nas u Zagrebu g. 1932., tužio se na svoju bo- 
ležljivost. Otada ga više ne vidjeh. I eto 25, 
kolovoza otvaram jedne češke novine i čitam 
o njegovoj nenadanoj smrti . . . 

Otišao je koncem srpnja na odmor u Slo- 
vačku. Prijalo mu je zdravlju. No za Veliku- 
Gospu bio je obećao doći u svoj rodni kraj i 
pomoći na taj blagdan jednom župniku. Puto- 
vao je po noći, iza koje se nije osjećao dobro. 
Još je odslužio na Veliku Gospu s teškom 
mukom svečanu sv. misu. Posljednju, jer mu je 
iza toga pozlilo. Dva dana kasnije prevezoše ga 
u bolnicu u Uherske Hradište kod Velehrada. 

Kad su ga u nedjelju 22. kolovoza pohodili 
njegovi urednički drugovi iz Olomouca u bol- 
nici, nije ih više prepoznao. Vid mu je popustio, 
a srce, naglo oslabljeno/nemirno je talasalo 
grudi. 

»Trebate li nešto, oče?...« pitali su ga. 

»Ne trebam ni od koga ništa više . .'. Pozdra- 
vite sve . . .« teškom je mukom izgovorio. 

Iste večeri u 10 sati preselio se u vječnost. 

Tri dana iza toga imao je upravo kraljevski 
sprovod u Olomoucu. Svi, koji su ga poznavali, 
tužna srca se rastadoše od njega. A tako se i 
mi Hrvati, kojima je bio vjeran, iskren, neza- 
boravan prijatelj, skupismo 1. rujna na zadu- 
šnicama, kod kojih se i u Zagrebu, kuda je tako 
rado dolazio, pomolismo za njegovu dušu, da 
joj Svevišnji uzvrati u vječnosti sve ono, što 
je ovaj neumorni radnik na Božjoj njivi uči- 
nio — ne doživjevši ni potpune 53 godine — 
na ovoj mukotrpnoj zemlji . . 

Pustolovni roman u slikama 


ZLATNI OTOK 


21. NAPISAO R. L. STEVENSON — ILUSTRIRAO STJEPAN PETREŠEVIĆ 



Jim je dospio do ši- 
kare i odatle gledao i 
slušao, kako valovi biju 
o hridine otoka. Hispa- 
niola je s Jolly Roge- 
rom (gusarski barjak) 
bila još nasred sidrišta. 
Sa strane lađe bio je 
čamac, a u njemu Sil- 
ver i jedan buntovnik, 
što je preskočio bio pre- 
ko plota daščare. Čuli se 
neki nejasni glasovi. 


Zatim se Jim poče 
verati uz hridine, dokle 
konačno nije našao Ben 
Gunovu špilju i njegov 
čamac. Bio je to vrlo 
čudno giađeni čamac, u 
kojem je bilo vrlo opa- 
sno voziti se. Ali bio je 
vrlo lagan. Jimu pade 
na um smjela osnova; 
otići će čamcem do Hi- 
spaniole, da razmotri iz- 
bliza, što se tamo radi. 


Kad je sasvim pala 
tama, odveze se Jim po- 
lako čamcem do lađe. 
Stao je pod pramcem u 
zakutku. S broda se ču- 
lo pjevanje i vika pija- 
nih ljudi, a na obali su 
se gostili drugi buntov- 
nici. Jedan je pjevao 
neku tugaljivu pjesmu. 
Jim dođe na misao da 
presiječe konop, kojim 
je lađa bila usidrena. 


Kad je to učinio, His- 
paniolu ponesu valovi, 
a on primivši se za ko- 
nop pope se do pro- 
zorčića. Unutra su se 
klali dvojica pijanih lju- 
di. Jedan je bio Flintov 
topnik Hands. Tako su 
buntovnici na brodu i 
na obali bili posve bez 
glave. Jim opet sjed- 
ne u čamac i malo se oti- 
sne od Hispaniole. 

STRIČAK ili cvrčak je buba, od koje pjeva 
samo mužjak; ženka nema glasa. To su opazili 
i stari Grci, kako vidimo po versovima Ksenar- 
ha iz Roda, koji je uzdahnuo: Sretnijeg od 
strička nema, jerbo mu je žena nijema! 

MATICA PČELA ima žalac kao pčele meda- 
rice, ali se njim nikad ne služi. 

NA HRASTU ŽIVI 537 vrsti buba i kukaca. 
Među njima ima sto vrsti raznih šiškarica. 

NAJVIŠE PISAMA pišu Englezi, najmanje 
Grci. 

NAJVEĆA BIBLIJA na svijetu nalazi se u 
Vatikanu. Pisana je židovski, a .teška je 320 
funti. 

OSIM ŽUTIH KANARINACA ima i crvenih. 
Perje žutim kanarincima pocrveni, kad im se 
daje u hrani oštroga papra iz Cayenne. Cayenne 
je francuska Guayana u Južnoj Americi, kamo 
smještaju kažnjenike. 

U GROENLANDU krumpir ne naraste veći 
od golubin j eg j a j eta. 

OVČARI POZNAJU, kakvo će biti vrijeme po 
runu ovčjem. Kad je vrijeme lijepo, vuna je 
kovrčasfa, kad se sprema na kišu, onda se pru- 
ža i bude valovita. To je utjecaj vlage u uz- 
duhu. 

SALICILNA KISELINA, koja se mnogo upo- 
trebljava u ljekarstvu, dobila je ime otuda, što 
su je godine 1839 vadili najprije iz vrbove kore 
(latinski salix). 

KITAJ9KI PAPIR lakši je od najfinijeg evrop- 
skog listovnog papira za dvije trećine, ali se na 
njemu može pisati samo s jedne strane. 

NAJBOLJI STENOGRAFI mogu u minuti na- 
pisati 350 slogova. 

DIVLJA PATKA leti još nešto brže od go- 
luba listpnoša. 


VODA CRNOG MORA u dubini od 360 me 
tara sadržava mnogo sumporovodika. Toga ne 
ma ni u jednom drugom moru. 

NEKE MUŠICE ne žive nego jedan dan: uju 
tro se izlegu, uveče uginu. Zato se zovu latin 
ski efemerne. No američki kriješ (cikada) tre 
ba 17 godina, dok se potpuno razvije. 



ŽENA S TISUĆU ŠEŠIRA 

je glumica u Ufinom kulturnom filmu „Rentgenske zrake* 



Izvorni roman „Obitelji" 


BILJEŽNICA S KOCKAMA 

ROMAN IZ SUVREMENOG ŽIVOTA — NAPISAO IVO BALENTOVIĆ (Nastavak) 


Marcel ga je sa smiješkom, u kome se očito- 
valo, da ga ova papagajština zabavlja kao klovn- 
ski vicevi u vašarskom cirkusa, promatrao i pre- 
vejano mu povlađivao, zgražajući se u sebi nad 
ovom maskom od čovjeka. Čudio se zagonetnosti 
to životnog udesa, koji eto čovjeka odvodi na 
razne staze i formira ga zaista u čudnim, neoče- 
kivanim i upravo frapantnim oblicima. Ispitivao 
se, šta je u ovome čovjeku ostalo seljačko, 
ljudsko, narodno; koliko on koristi svome selu, 
kao figura s naočalima, kao tip, koji se parasit- 
ski ovija uz ono drvo, koje je najdeblje i naj- 
moćnije. A Galić je pričao o tome: kako je sam 
sreski načelnik njegov dobar znanac, i kako su 
jednom, kad je ovaj slavio svoj imendan, za- 
jedno pili i na kraju se još i pobratili To je ipak 
velika i neobuhvatna rijetka čast, a osim toga 
— he, kako je božanstvena bila ta moć — oni 
su tada, (pa jest, čovjek ono praiskonsko ipak 
ne može u sebi zatomiti) — pjevali stare hrvatske 
davorije i sreski je (ali to neka bude povjerljivo 
i pod diskrecijom) priznao, kako je u duši još od 
rane mladosti hrvatski nacionalist i pristaša Ra- 
dićeve ideologije; pa je tada na koncu, zatvoriv- 
ši prozor i zabravivši vrata te osmotrivši, da li 
netko ne osluškuje kroz prozor, sam zapjevao 
onu narodnu: 

»‘Ustaj, Stipe, iz grobnice ove, 

Oj Radiću, Hrvatska te zove...« 

»Tako je to bilo,« završio je Galić svoj report 
klimajući glavom, da požudno zatim istrusi osta- 
tak vina iz čaše, naglo promijeni razgovor i u 
povjerenju saopći posljednje tajne novosti sela 
(ili — pardon — varoši) Župe. 

Ispričavši Galić se najprije muklo podrignuo, 
zatim zaljuljao na stolici spustivši glavu nešto 
niže, priklonio je onako, kao što se savija glava 
svenulog tulipana, i zaspao pored prazne čaše, 
a doskora i zahrkao . . . 

U krčmu je ušlo nekoliko novih gostiju. Bili 
su to mladići, po godinama mlađi od Marcela. 
On ih je već poznavao, to jest, prema dobivenim 
upitima, znao razlikovati. Prvi, visok i jak, li- 
jepo atletski razvijen, činovnik poreznog ureda, 
seljački sin, pogospođen, besprikorno izglača- 
nih hlača i primjerno ulaštenih lakovanih cipela. 
Kako u Župi nije bilo tajne, jer su župljani obi- 
lato bili bogati sa senzacijama, koje su svako- 
dnevno eksplodirale poput bombi, znalo se je 

dakle, da poreski činovnik Ivan Dražić voli jed- 
nu udovicu, a još se je pouzdanije znalo, da je 
Laura, kćerka bogatog trgovca, u njega smrtno 
zaljubljena.' Samo dakako, u toj ljubavi nije 
bilo sreće. Morala se je, zbog revolta roditelja 

— otac je bio po ocu Slovak, po majci Madžar, 
majka Njemica — koji su potajno mrzili seljake 
i ako su baš po tim seljacima došli do četiri lije- 
pe kućice, velike trgovine, u kojoj se zarađuje 
dinar na dinar, i trideset jutara posavske orani- 
ce, odreći. Gospođica Laura je bila nesretna u 
ljubavi zbog te roditeljske zabrane da se uda za 
makar koga, a obijesni mladići znali su je često 
probuditi iz sna pjevajući joj: 

»Teško je ljubiti tajno, 

Kad to ne sm’je biti javno, 

Kad to ne sm’je nitko znati . . .« 

Tako dakle u vezi sa Dražićem. A drugi mla- 
dić, onizak i nasmijan, koji je sjeo upravo pored 
njega, bio je gospon Jožek »kranjske matere 
zemle sin«, ljubimac i ponorno beskrajna ljubav 
gospođice Daruše, s kojom je ipak, unatoč nje- 
nih crnih vatrenih očiju, raskinuo posvema, do- 
znavši za događaje iza kulisa, a za vrijeme pri- 
jašnje simpatije. Još jedan izraziti tip: gruntov- 
ničarski pripravnik Jeremija Radanović, mladić 
dvadesetri godine života, nogometaš, udvarač 
s najmodernijim francuskim ljubavnim rječni- 
kom, čovjek, koji je uporno tvrdio, da su pla- 
vuše najljepše žene na svijetu, i da je unitari- 
stička politika jedini spas ove naše drage ujedi- 
njene domovine. 

To društvance, elitne mladosti, kojemu se mo- 
ra još i priklopiti i tridesetpetgodišnji Salamun 
Fleš, skrahirani student (dvanaest godina studija) 
veterinarskog fakulteta u Zagrebu, nasmijani Je- 
vrejin sa zaposlenjem pisara u kancelariji advo- 
kata Bergera, beznačajan, tih kao sjena, svojom 
skromnošću u ovome krugu zaista je igrao ulogu 
neprimjetljivog statiste. Čavrljajući mladići su 
čačkali zube, razgovarali su o temi »dobar i ma- 
stan ručak«, i pjevuljili neki, za Župu originalni 
i najnoviji ruski tango, u kome se govori o lje- 
poti žena i tako nešto o tome: kako od mnogih 

— »srce traži samo jednu« s koraljnim zubima i 
plamenim žarom u očima . . . 

Marcel se zabavljao kucanjem prstiju po sto- 
lu, zijevanjem, prisluškivanjem teškoga disanja 
zaspaloga Galića, dok najzad nije ušao novi 
gost penzionirao Gabrić, čovjek nahranjen, bez- 
brižni pedesetgodišnjak, bivši grešnik, kartaš i 
razbijač, a danas već starački solidan. Gabrić se 
udvorno naklonio svakom posebno, a onda je 
sjeo pored Marcela, zagledao se svojim razlive- 
nim modrim očima kao poplava u njegovo lice, 
i mudro se nakašljao. 

Postavljao mu je bojažljivo pitanja — o zdra- 
vlju, o poslovima važno se držeći i zaobilazeći 

izdaleka, prikazujući se konačno kao prijatelj 
njegova oca u mladim danima. A onda je širo- 
kim gestima nespretnih bijelih ruku prešao na 
tumačenje evanđelja: 

»Gadno je to, što sagriješismo već samo mi- 
šlju,« poče on patetički, uzdignute glave i na- 
mrgođena lica, glumački namješteno, ali veoma 
interesantno i zabavno, »a kamoli djelom, dragi 
prijatelju. Svijet se iskvario, rastrovan je zloči- 
nom, bludom i prevarom. Sve ide naglavce i zato 
mi, koji evo dokrajčujemo godinu 1936, ne će- 
mo dočekati onoga groznog časa suda Božjega, 
ali će ga dočekati unučad naša. Da! Sjećate se, 
kako je ono sveti Matija napisao. Evo, čujte: — - 
I sabrat će se pred Njim svi narodi . . . Tada će 
reći Kralj onima, koji će mu biti s desne strane: 
Hođite, blagoslovljeni oca mojega, posjedujte 
kraljevstvo pripravljeno vama od postanka svije- 
ta. A reći će — tu je povisio glas i zanio se 
sav, tajanstveno zažaren u licu, — onima što će 
mu od lijeva biti: Odlazite od mene prokleti u 
oganj vječni, koji je pripravljen đavolu i anđe- 
lom njegovim ... I ovi će otići u muku vječnu, 
a pravednici uživat raj vječni.« 

I pod dojmom tih riječi zavladala je u krč- 
mi tišina, U kutu je krčmar, Židov Weis kaži- 
prstom čačkao svoj kukasti nos. Društvo je 
prestalo s pjesmom, a Galić je uporno i dalje 
spavao. Vani je odjednom sinulo sunce. Kiša 
je još samo rominjala, a blatna je cesta iza- 
zovno pokazivala svoje mokro, kao siva moč- 
vara bliješteće lice. 

Gabrić je ispijao špricer, koji mu je dao do- 
nijeti Marcel, hvaleći ga, priznavajući u nje- 
mu učena čovjeka, prorokujući mu sjajnu bu- 
dućnost, spominjući sve unosne položaje upra- 
vo meke ministarske fotelje. 

A zatim, kad je Marcel ustao na odlazak, tur- 
nuo mu je Gabrić oprezno pod nos neku sta- 
rinsku požutjelu knjižicu masnih izlizanih stra- 
nica, sa koje su se smješkala pradjedovski sta- 
ra slova evanđeoske istine i mudrosti Marcel 
je čitao: 

»Ne bojte se onih opominja 
nas Isukerst, koji ubijau tilo a 
dushu ubiti nemogu, nego bojte 
se onoga koji i dushu, i tilo u 
oganj vicsnji baciti moxe. 

Amen.« 

Pa kad je Marcel zamišljeno 
koračao kući preskakujući lo- 
kve žute blatnjave vodurine, 
pod impresijom netom doživlje- 
nih slika, dođe mu kao da se 
je iz nekoga gliba netom izvu- 
kao. I odluči u tome trenu ne 
zaći više u krčmu, rodi se u nje- 
mu nekoliko važnih odluka, koje 


Slika desno : 

PLAKATIRANJE OGLASA ZA UPISIVANJE 
U VOJSKU U ENGLESKOJ 
U Engleskoj nije vojna služba obvezatna, ne- 
go se vojnike, koji su plaćeni, mora na razne 
načine privlačiti u vojsku 


je, pod dojmom onih spasonosnih izreka, doča- 
ranih po čudaku Gabriću, svakako odlučio pre- 
tvoriti udjel o. Svakako je osjetio, da se na- 
lazi pred velikim pitanjima, koja treba neod- 
godivo riješiti. 

Zazvonilo je podne i on je osjetio u sebi 
borbu velikih kontrasta, pa je spontano podi- 
gao ruku i pobožno se prekrižio. Spustio je 
pokornički glavu, i zadubio se u meki zvuk cr- 
kvenog zvona ... 


XI 

Pismo Ivana Diva, koje je Marcel primio 
toga dana, dočaravalo mu je razne peripetije u 
društvenom životu, predočavalo razne slike i 
po njemu je doznao za neke zanimljive pojedi- 
nosti. 

Buga, koja je s tugom primila vijest o od- 
lasku Marcela Marića, izgleda da nije tom od- 
lasku previše pažnje poklonila. Ali tko će to 
znati. Ona sama znala je najbolje, što je u nje- 
zinoj duši. 

Bio Je to maglovit dan kasne jeseni, kad je 
Div pošao večernjom ulicom s namjerom da 
upozna Bugu. Ne, on je i nije htio upoznati, 
samo je imao namjeru da je vidi, da ustanovi, 
da je tamo u toj istoj radnji, na mjestu, koje 
mu je Marcel označio. On se nakon nekoliko 
raskidanih ljubavnih veza, koje raskidanje u 
stvari je značilo njegov uzmak, možda čak i 
bijeg, zaželio samoće. Zbog toga je nekoliko 
dana lutao večerom po peripetiji, duboko spu- 
štene glave, u mislima, nekako odmoren i smi- 
ren. Riješio se netom djevojke, koja ga je hva- 
tala u svoju mrežu vješto i proračunano, a da 
on to nije odmah ni primijetio; kasnije je tek 
uvidio, da se radi o načinu, koji je dosta čest 
u današnje vrijeme, kad se radi o udaji jedne 
djevojke. I nakon mnogih ljubavnih raspolože- 
nja, raznobojnih štimunga i sitnih događaja u 
vezi s time, on je najednom osjetio, da se na- 
lazi u situaciji davljenika. 

(Nastavit će se.) 



Humoreska 


STRIC IZ BRAZILIJE 


»Valjda ćete kao glava općine znati, da ste 
tražili reviziju katastra.« 

»Hvala na ljubaznom upozorenju, to znam 
upravo tako dobro kao i to, da imade revident 
svakoga dana stići, ali upravo zato ne ću da 
nasjednem svakomu šatrovcu, koji bi se mogao 
kao revident prijaviti. Sigurno znadete, gospo- 
dine, da se nije tek jedanput dogodilo, da je 
mjesto očekivanog činovnika došao načelniku 
općine gospodski vagabund, izjeo ga, a ovu pro- 
ždrljivu sposobnost pokazujete, gospodine, u 
punoj mjeri. Pojesti cijelu racu, zdjelu salate i 
zdjelu zelja . . . gospodine, vi ste se valjda na 
ovu gozbu pripravljali barem trodnevnim po- 
stom.«' 

»Koješta, objedovao sam u Brnu kako se pri- 
stoji.« 

»Dosta. Ja se prevariti ne dam od nikoga. Le- 
gitimirajte se.« 

»Odmah, gospodine načelniče. I gospodin Ra- 
čića, pograbivši šešir istrči van, popraćen, o če- 
mu nije imao ni pojma, sa nekoliko iskrenih uz- 
daha njegove »nećakinje« i sa nekoliko, što je 
sigurno naslućivao, oštrih izraza gospodina na- 
čelnika. 

»Već je odmaglio,« odahne zadovoljno go- 
spodin načelnik, »ali neka samo ide, ne ću ga 
progoniti, ali se niti prevariti ne dam. S ovakvim 
ptičicama mora se strogo i oštro, pa odmah daju 
petama vjetra.« 

»Gle, tata, ostavio je ondje torbicu.« 

»Torbicu? Zar je imao i torbicu?« 

»Dakako, eno je tamo; ona dugoljasta . . . 
možda će se vratiti.« 

»Valjda nije lud. Ali ćemo radi veće sigurno- 
sti pričekati. Ako se ne vrati za jedan sat, pre- 
tražit ćemo torbicu, da vidimo, što je u njoj. Si- 
gurno kakav provalnički alat.« 

»Onaj mameluk Pleskač dobro je proricao. 
Već visim za grivu, pa još k tomu da se dadem 
ošišati,... a onoga Škafića mogli su radije ne- 
gdje putem izgubiti. Tako je to lijepo počelo. 
Dražesna nećakinja . . . Lucice . . Lucice, te tvoje 
slatke usnice,« tako i slično mrmljao je go- 
spodin Kačica idući putem brijaču. 

Nije mu na um palo ništa pametnijega, kako 
će se iz neprilike izvući, nego da se dade ošišati 
i obrijati. Mislio je, da će mu glava općine, kad 
se ošiša i obrije, prije vjerovati, nego ovako, kad 
se već ne može drugačije legitimirati. Glupost. 

Još sreća što u Vranjikovu uopće ima brijač, 
Sreća još i to, što je kod prvog radoznalog po- 
gleda po selu zapazio zlatne tanjure, znak bri- 
jačke umjetnosti. Što bi sad počeo, da toga nije. 
Ostao bi šatrovac i vagabund, a to samo radi 
svoga brazilijanskoga izgleda, a sve pred Luci- 
jom. Ne, to se ne može podnijeti. 

Uistinu je radoznao, što će reći onaj tvrdo- 
glavi načelnik, kad ga opazi s golom lubanjom. 
Dat će se ošišati' do kože i s glatko obrijanim li- 
cem, iz kojega će stršiti dvije kljove brkova. 


Napisao J. Pavlovicky 

(Svršetak) 

Nestrpljiv nije mogao dočekati svršetka, radi 
čega ga je majstor brijač nekoliko puta »bar- 
birio« na njegovom sada već ljudskijem obrazu. 

Jedan sat brzo prođe, pogotovo ako je u kući 
gost čak iz Brazilije. I upravo toliko vremena 
trebalo je, da se posij eče ona prašuma kose i 
iskiči guštara brade gospodina Kačice. Zato se 
dogodilo, da je u isti trenutak gospodin načelnik 
počeo istraživati unutrašnjost ostavljene torbi- 
ce, a gospodin Kačica pobjegao od brijača i ule- 
tio u kuću načelnikovu držeći u ruci šešir, ne 
zbog toga, da njegovu ošišanu lubanju, načelnik 
i njegova svojta odmah zamijete, nego naprosto 
zato, jer mu je šešir, kad ga na glavu metnuo, 
pao preko ušiju, sve do ramena. A kako i ne bi, 
kad mu je glava bila za toliko grive manja, što 
bi bilo dostatno, da se istapetira mali naslonjač. 

Ušuljao se u sobu tiho, baš kad se je odigra- 
valo slijedeće: Gospodin načelnik otvarao je tor- 
bicu ozbiljno, pred očima gospodina Škafice i. 
pred licem nada sve radoznale Lucije. 

»Što ima unutri? Provalnički alat, ili . . .« 

»Papiri,« dahne gospodin načelnik vidljivo 
prevaren i izvuče čitav, svežanj spisa. A taj ludi 
svežanj imao je naslov: »Gruntovne listine Vra- 
njikova«. 

Da nije bilo Lucije, oduzele bi ove tri riječi 
govor svoj trojici. (Mama je pripravljala ve- 
čeru). Ali Lucija je bila žena, a žena ne gubi 
bilo radi česa dar govora, a pogotovo ne radi 
utješljivih riječi. Mnogo dakako nije ni ona re- 
kla, uskliknula je samo: »Vidiš, tata!« ali i u te 
dvije riječi našao je gospodin Kačica puno. Na- 
šao je toliko čuvstvenog prekora ocu, toliko 
radosnog zadovoljstva za sebe, što on, gospodin 
Kačica, makar i nije onaj pravi Brazilijanac i 
stric, ali je ipak pravi revident i pošten čovjek. 
A od toga veselja poskočilo mu je srce, koje je 
danas ionako bilo već vrlo uzbibano. 

»Samo da si štogod ne napravi,« poboja se 
Lucija. 

»Eh, što bi si napravio,« odsiječe otac ljutito 
i puhao pritom, kao da ima pred sobom vruću 
kašu. A i imao je kašu i to dosta vruću, jer je 
rekao vagabund i šatrovac c. k. činovniku, do 
kojega mu je kao glavi općine mnogo stalo. 

»Hm, hm, ovo je zapržak, koji se ne miješa 
samo tako golim prstima . . .« 

»Nesretna zbrka,« htjede pomoći, iz te kaše 
ocu harna kćerka. Ali je pogodila. 

»Toj zbrci si samo ti kriva, šašavice jedna 
šašava,« a kako je htio strogi otac da zabode 
svoje oči u kćerine, opazi kod vratiju . . . »a tko 
je opet ovo?« pomisli u sebi šuteći. 

Gospodin Škafica i 'Lucija brzo se okrenu 
smjerom, kamo se otac zagledao . . . »Kakav je 
to čovjek?« rekoše i oni. 

A taj čovjek šuti. 

Gospodin Kačica je uistinu šutio sa snebiva- 
njem. Ta nadao se najmanje, da će se svi oko 
njega zgrnuti, da će se ispričavati, pogotovo kad 



vide arke, na koje se on nije u onoj gunguli 
sjetio, kao na najbolju legitimaciju. 

A on ništa. Gledaju ga kao da ga danas prvi 
puta vide. Ni Lucija se ne javlja. Gorko mu je 
bilo oko srca. A upravo od nje je očekivao, da 
će mu barem oko vrata pasti . . . zašto ne? On 
joj ne bi ostao ništa dužan, pa i onu duuugačku 
joj je vratio, koju nije ni dobio. Joj, joj teško 
je na svijetu poštenima. 

Sve ove kalamitete bile su suvišne. Samo je- 
dan pogled u zrcalo razjasnio bi mu sve. Ta 
ovi ljudi nisu ga mogli poznati. A po čem bi 
ga i poznali? Ovo novo lice ne bijaše lice gospo- 
dina Kačice. A odijelo nisu ni zamijetili. Sve se 
je razjasnilo, čim su počeli govorti. Načelnik će 
prvi ljutito: 

»A tko ste vi, čovječe? 

»No ovo je ipak previše. Zar me ne poznate?« 

»Pa to je gospodin Kačica, tata,« usklikne 
Lucija, ali odmah sklopi kao u zdvojnosti ruke, 
koju kretnju gospodin Kačica nije razumio. 

»Gospodin revident?« promuca gospodin na- 
čelnik. 

»Stric iz Brazilije,« uzdahne pravi stric iz Bra- 
zilije. 

»Ma iz Brna sam, a ne iz Brazilije, gospodine 
Škafica, što mi je uostalom vrlo žao. Tako brzo 
sam izgubio milu nećakinju . . .« 

»A ja strica,« smijala se Lucija. 

»Sad već ne će niti da me pozna.« 

»Kako bi i mogla, kad ovako, ali ovako . . .« 

»Što ovako?« 

Ovako . . . izgledate . . . čudnovato, a prije ste 
mi se bolje sviđali. 

»Tako? 'Uistinu sam ti se prije sviđao? 

»Svakako ... ali ovako gologlav i . . . bez 
brade!« 

»Eh, ne boj se, do vjenčanja bit ću opet kao 
Ezav. Istina, ni danas toga nije trebalo, a onaj 
vaš brijač je šinter. Svemu je kriv evo tvoj go- 
spodin otac.« 

»Ja sam mu to spočitavala.« 

»To je malo, Lucice, za toliko lasi je to malo, 
a k tomu još moram kupiti novi šešir, jer mi 
je sad glava kao gorušično zrno. Takva krivica 
traži osvetu. Osvetit ćemo mu se, je li Lucice? 

»A kako?« 

»Evo ovako.« I gospodin Kačica pristupi go- 
spodinu načelniku, nategnu brk i poče: »Go- 
spodine načelniče i oče moje bivše nećakinje. Evo, 
kažem vam otvoreno, ako mi ne date Luciju 
za ženu, ižrevidirat ću vam vranjikovski kata- 
ster tako, da ćete nad njim zaplakati i pamtit 
ćete me, dok ste živi.« 

»Izvolite k večeri,« pozove ih gospođa mamica 
stojeći na vratima. 

»Sad odmah ne možemo, gospodin revident 
mi se grozi Luci j om.« 

»Gospodin revident?« brisala je ruke u pre- 
gaču, »ja vas pozdravljam, aaaa . . . nije li to 
onaj gospodin Kačica. Ali, Bože moj, gospodin 
Kačica, ja u vama ne bi prepoznala gospodina 
revidenta ... A što imate s mojim starim?« 


»Hoće da mu dadem kćer za ženu,« odgovori 
gospodin načelnik mjesto gospođina revidenta, 
koji se približio Luciji i nešto joj šaputao. 

»E, pa onda mu ju daj, da nam se ne ohladi 
večera. Već je dugo na stolu. Izvolite.« 

Svi su poslušali glas gospodarice, samo su Lu- 
cija i Špiro nešto zaostali. A što ćemo; ovakvi 
zaručnici uvijek rado zaostaju. 

»Lucice, jesam li to dobro izveo?« 

»Joj, Špiro, ti si nekakav divljak. A kad bi 
imao još i svoju kosu i bradu, bilo bi to strašno. 
Ne čudim se tati, što se je prestrašio.« 

»A ti se mene ne ćeš bojati?« 

»Idi s Bogom. Valjda nisam . . .« 

»No dobro, a sad idemo k večeri.« 

»Bože! ta valjda nisi već opet gladan.« 

»No gladan baš nisam, ali nešto večerati bi 
mogao.« 

»Špiro, za tebe bit će veselje kuhati.« 

Lucijo, dušice, uvijek ću nastojati, da te ni- 
gdje i nikada ne ražalostim, ali što se kuhinje 
tiče, uvjeren sam, da će mi to uspjeti. 

»Idemo!« 

Preveo: L. Zbožinek 


UMJETNIKOVA OSVETA 

Neki bogataš nije htio da uzme i plati svoj 
portret, što ga je po narudžbi naslikao neki sli- 
kar. Izgovarao se, da mu slika nije vjerna. Sli- 
kar mu reče, da je spreman odustati od ugovora, 
ako mu bogataš dadne pismenu potvrdu, da sli- 
ka ne prikazuje njega. Bogataš mu zaista izdade 
tu potvrdu i slikar zadrža sliku. 

Na slijedećoj velikoj izložbi izloži slikar taj 
portret sa oznakom: »Slika staroga kajišaral« 
Uspjeh je bio sada vanredan. 



ČIŠĆENJE ZUBI NA ELEKTRIKU 
Takav je stroj bio izložen nedavno na jednoj izložbi u New Yorku. 
Na sljci vidimo, kako se čovjek u isto vrijeme, dok stroj radi, brije 

ŠTO Z A N I M JK. ŽENE 


Kućni savjet i 

Krastavci u soli za zimu. Kra- 
stavce operi i obrisi. Kuhaj na litru 
vode dvije žlice soli i ohladi. Bocu 
natari sasjeckanim češnjakom, po- 
slaži u nju krastavce, metni gran- 
čicu kopra i ako hoćeš još češnjaka, 
zalij priređenom vodom, poveži per- 
gamentom, te devet dana ostavi na 
suncu. Bocu treba koji puta okre- 
nuti prema suncu, a može se odoz- 
go metnuti mokru krpu. S. A. 

Dob ar tek 

Salata od jaja. Kuhaj jaja da budu 
tvrda, oguli ih i nareži. Na pet jaja 
kuhaj pol kg krumpira, te ga oguli i 
nareži. Tomu možeš dodati četvrt kg 
narezanih kuhanih mahuna, kuhanih 
mladih mrkvica i narezanih krasta- 
vaca. Sve posoli, pomiješaj sa uljem 
i octom. Jednako načini zelenu sa- 
latu, savij svaki list u tuljčić i na- 
puni mješavinom, poslaži u okrug na 
zdjelu, a u sredinu metni gustu ma- 
jonezu. 

Kruške sa kremom od čokolade. 

Oguli pol kg krušaka, razreži i ku- 
haj u dva dcl vrele vode sa tri žli- 
ce šećera. Kuhane ocijedi i poslaži 
u staklene zdjelice. U kotlić' metni 
četvrt litre mlijeka, četiri žumanjka, 
12 dkg šećera, 12 dkg čokolade i ko- 
madić vanilije, to sve tuci na pari, 


Tjedni kalendar dobre domaćice 


Rlmokat. 

kalendar 

Nedjelja 

12 

Ime Marij. 

Ponedjeljak 

13 


Kolovoz — August 

Objed: Juha od guskine sitnine i 
okrugljicama od jetara. Pečena guska 
s krumpirima i salatom od jaja. 

Večera: Naduvak od ostataka i 
čaj. 


Objed: Juha od mrkve. Varivo od 
kelja s prženim jetrima. 

Večera: Žganci s mlijekom. 


Utorak 


Uzv.sv. Križ. 
Srijeda 

15 

Žal. Gospa 
Četvrtak 

16 

Ljudmila 


Objed: Juha od kupusa. Pržolica 
s lukom i krastavcima. Kruške sa kre- 
mom od čokolade. 

Večera: Omlet sa špinatom 


Objed: Juha od graha. Punjene 
lignje. Salata. 

Večera: Đuveđ. 


Objed: Juha od kosti s krpicama. 
Suho svinjsko meso s kupusom. Kom- 
pot od bresaka. 

Večera: Čaj sa sendvičima. 


Rane sv. Fr. 


Subota 


Objed: Juha od vrhnja. Rižoto od 
'lignje. Okrugljice od jabuka. 1 

Večera: Pržene ribe sa salatom. 


Josip Kup. 


Objed: Juha od rajčice. Pečenka 
u vrhnju s miješanom salatom. 

Večera: Naduvak od krumpira 
s umakom od luka. 


dok se ne zgusne, a zatim tuci još 
tako dugo, dok se ne ohladi. U 
mlako umiješaj jedan dkg u posve 
malo vode rastopljene želatine i če- 
tvrt litre tučenog slatkog vrhnja. 
Tu kremu uspi na kruške i metni 
neko vrijeme na led. 

Punjene lignje. Očisti manje lig- 
nje. Metni na vrelo ulje nasjecka- 
nog luka preprži, uspi riže, posoli, 
pobiberi, te rižu malo požuti, zalij, 
te pirjaj, da samo malo omekša. 
Tom rižom nadjeni priređene lig- 
nje, zatvori ih čačkalicom i metni 
u tepsiju na vrelo ulje te prepeći u 
pečenjari, da požute. Rižu, dok se 
pirjani, možeš zaliti i sa onim cr- 
nim sokom iz lignja, mjesto sa vo- 
dom. 

Rižoto od lignja. Očisti lignje i 
razreži na komade te ih metni ku- 
hati u vodu. Na vrelo ulje metni 
kosanog luka, zatim rižu, te pusti 
da riža požuti, zalij je sa prokuha- 
nim lignjamđ i vodom, u kojoj su 
se kuhale, te pirjaj do kraja. 

S. A. 


Dječja kolica 

dječji kreveti 1 sve ostalo 
željezno 1 mjedeno pokućtvo 
najjeftinije kod 

FILIPA BAUMA 

DEŽMANOVA 2 - PROLAZ TUŠKANAC 



Najveća 
katoli- 
čka 
tvrtka 
glazbala 
u državi 

Kruh naš svagdašnji neka bude 

JlIS K.E.R KRUH 

Dobije se u svim boljim delika- 
tesama i mljekarnama. 

jliVKER KRUH 

je najzdraviji, Jer se priređuje 
bez germe (pjenice) 

Događaji 

24. k o 1 o v o z a. — U avijatičkom 
lijetu Istres — Damask — Pariš po- 
bijedili su talijanski avijatičari. 

25. U Zagrebu započeo tečaj hrvat- 
ske katoličke inteligencije. — 
Španjolski nacionalisti zauzeli 
Santander na Biskajskom zalivu. 
— U Poljskoj sukobi između po- 
licije i seljaka, koji su stupili u 
štrajk zahtijevajući poboljšanje 
uvjeta za život. — Valencijska 
vlada odlučila prirediti u Parizu 
zadušnice za pale republikance. 
— Kina pristala na engleski pri- 
jedlog o neutraliziranju šangaj- 
ske međunarodne koncesije. — 
Na Sušaku počela konferencija 
predstavnika evropskih novin- 
skih agencija. — U Francuskoj 
za pokrajinu Bietanju uveden 
obvezatno bretonski jezik u ško- 
le. — Otkrivena urota proti por- 
tugalskog predsjednika Salazara. 

26. Japanci kod iskrcavanja u Kini 
doživjeli poraz. — Rezolucija hr- 
vatske katoličke inteligencije u 
Zagrebu protiv progona njemač- 
kih katolika. — U Krakovu otvo- 
ren drugi kongres profesora fra- 
njevačkih slovenskih provincija. 

27. General Franco traži predaju 
Katalonije. 6000 milicionera pre- 
dalo se nacionalistima u Špa- 
njolskoj. — U USA širi se protu- 
japanski pokret. — Vijesti o pro- 
slavi bi. Nikole Tavelića u svim 
Južnoameričkim državama. 

28. Austrijski kancelar dr Schusch- 
nigg održao značajan govor o 
značenju vjere za čovječanstvo. 
— Trideset smrtnih osuda u So- 
vjetskoj Rusiji. 300 Nijemaca za- 
tvoreno. — Hapšenje seljaka u 
Poljskoj radi napada štrajkaša 
na redarstvo. — Svečano otvo- 
renje Zagrebačkog Zbora. 

29. Ustanovljeno da se nadzor nad 
Španjolskom ne može održati, 
jer je preskup. 

30. U Njemačkoj velike pripreme za 
doček Mussolinija, koji će ići u 
posjete Hitleru koncem rujna. 

31. U Kini proglašena opća mobili- 
zacija. — Svršetak konferencije 
ministara Male Antanfe u Si- 

• naji (Rumunjska). — Južnoame- 
ričke države spremne priznati 
Francovu vladu. 

DOMAĆICE 

Kupujte staklenu, porculan- 
sku i vatrostalnu (feuerfest) 
robu u domaćoj staklani 

R. PAS ARIĆ 

Ilica 5 ZAGREB Ilica 5 





isa: 


o 


A. L 


NAKON VATROGASNOG DA- 
NA. Prilično klimavim koracima 
pristupa neki dosta nakresani 
strani vatrogasac k službujućem 
redaru te ga zapita: »Molim vas 
lijepo, koliko je sada sati?« 

Redar: »Pet sati.« 

Vatrogasac: »Aha! Pet 
sati ujutru.« 

Vatrogasac: »Najljepša 

hvala! ... Ali molim vas još, da 
li je to danas ili možda još ju- 
čer? . . .« 

U GOSTIONI. Gost: »Ko- 
nobaru, ovaj odrezak mi prija 
kao potplat od čizme.« 

Konobar: »O Bože! Zar 
ste već i to isprobali?!« 

NA SVJETIONIKU. S t r a - 
žar: »Za vedrog vremena vi- 
dimo i dalje od Amerike!« 

Stranac: »No, to je ipak 
malko pretjerano!« 

S t r a ž a r: »Nipošto! Eto vi- 
dimo, na primjer, čak do mje- 
seca!« 

TOČNO. A.: »Zar je istina, da 
muškarci žive duže od žena?« 

B.: »Svakako! Ali samo udov- 
ci.« 

U BIFEU. P o s 1 u ž n i k: »Što 
zapovijedate?« 

Gost: »Htio bih uzeti nešto 
lagano.« 

Poslužnik: »Molim, go- 
spodine, mislite li za želudac ili 
za džep?« 

KOD KROJAČA. Krojač 
(pita mater): »Bi li mu ramena 
podložio vatom?« 


f=J -A- L EJ 


Dječak: »Učinite to radije 
odostrag na hlačama!« 

MEĐU PRIJATELJICAMA. 
Anka: »S mojom udajom ove 
godine i opet ne će biti ništa! 
Moj zaručnik je pao na ispitu.« 

Olga: »A jesi li ti sigurna, 
da to nije bilo baš hotimično?« 

NA TELEFONU. »Hallo, hallo! 
Pošaljite odmah balu sijena, da! 
Što za koga? . . . Kakvo je to 
idiotsko pitanje?! Za konje, na- 
ravno!« 

KOD BRIJAČA. Mati: »Što, 
za šišanje toga djeteta vi tra- 
žite toliko, koliko obično pla- 
ćaju i već odrasli ljudi?« 

Brico: »Istina je, gospođo! 
Ali taj mali ima više kose na 
glavi, nego mnogi odrasli.« 

ČUDAN UZDAH. »Ah, htio bih 
se jednom tako opiti, da bi mi 
se punica učinila pravim anđe- 
lom!« 

IDENTIČNOST. Pijanac: 
»A znate Ii vi, tko sam ja?« 

Prolaznik: »Znam.« 


Pijanac: »Vrlo dobro! Ba- 
rem ću tako sada i ja doznati, 
tko sam.« 

TUŠ. On: »Ah, gospojice! 
Prije nego li sam vas upoznao, 
bio mi je život prava pustinja.« 

Ona: »Aha, sada shvaćam, 
zašto ste mi se već u prvi mah 
učinili nekako slični devi!« 

Sabrao SI. Tr-ski 


NAJMODERNIJA 

,,M A-M A“ dječja kolica 

Najpovoljnija šestmjesečna otpla- 
ta bez kapare i povišenih cijena. 
Najjeftinije kupujete i popravljate 
izravno kod proizvađača 

PRERADO VIĆEV A ULICA 22 


POKUĆSTVO 

S. D. OPAČIĆ i sinovi 
ZAGREB, ILICA 128 



Najveća domaća fototrgovina 

GRIESBACH I KNAUS 

ZAGREB, JURIŠIĆEVA UL. 1 

izdala je najnoviji veliki, bogato ilustro- 
vani cjenik od 200 stranica. Zatražite ga. 

Kod narudžbe pozovite se na ovaj oglas 


DOBRIJANOVA ŠKOLA 



Došo čika 
medu đake, 
da ih uči 
škole svake. 


Misli mudro: 
neka, neka, 
velika me 
slava čeka! 


i A kad više 
' škole nema, 

| čika svoje 
'stvari sprema. 


A1 od đaka 
mjesto slavu, 
magareću 
dobi glavu! 


Ilustrovani tjednik , Obitelj ’ izlazi svake nedjelje. Pretplata 30 Din na tri mjeseca, za inozemstvo 4 dolara godišnje. Pretplata se plaća unaprijed 
Rukopisi se ne vraćaju. , Obitelj “ izdaje Konzorcij Kuća Dobre Štampe. Za izdavaća i uredništvo odgovara Dr Josip Andrić, glavni urednik . Obitel/i * 
Zagreb, Trer.kova 1. Adresa uredništva i uprave .Obitelji": Zagreb, Trg Kralja Tomislava 21. Telefon 54-17. Ček. Tat. pošt. šted. br. 33.536 
, Obitelj " se tiska u Tiskari Narodnih Novina u Zagrebu. Za tiskaru odgovara V. Kirin, Deielićeva ul. 2. 






Dječačka odijela, 
vrlo trajna, za 
dječake od 7 
godina, počani 
od Din 130-/ 


) Haljinica za djevoj- 
,a čiče počam od D 29-- 
kabanice počam od 
►— x Din 160- — 


6C69 Trajne košu- 
lje za dječake, po- 
dam od Din 15-— 


13217 Kombine za 
djevojčice mako, 
počam od Din 16 — 




mum mm 


6112 Gaćice 
za dječake, 
počam od 
Din 15-— 


13204 Ga- 
ćice za 
djevojčice 
mako, po- 
čam od 
Din 14- 


1072 Školske torbice, od 
svinjske kože počam od 

Din 42-— 


70077 Školske torbice, od 
najbolje kože, u raznim bo- 
jama Din 89' — 


1076 Školske torbice, sa ra- 
znim slikama ili bez, počam 
od Din 10' — 


77503 Kišobran za djevojčice počam 
od Din 32‘ — 


7504 Kišobran za dječake, po 
čam od Din 28*— 


14471 Dječačke polucipele, 
crne ili smeđe, vel. 31-34 
Din 70- — 


Dječje ,haterl“ cipele, za štra 
pac, vel. 31-34 Din 85*— 


77242 Vuneni pulo- 
veri za dječake, sa 
dugim rukavima, 
počam od Din 26 — 


7125 Tirolski šeši- 
rić, bez pera, 

Din 28- 
pero Din 5/— 


14553 Dječje visoke cipele 
vrlo trajne, vel. 31-34 


VitVkV' 

77636 Triko šalo 
vi, počam od . 

Din 8- 
vuneni Din 10 - 


54022 Dječje triko 
rukavice Din 10- — 


54023 Dječje vunene ru 
kavice, počam od D. 12 - 
Najveća trgovačka i otpremna kuća 


Zatražite naS najnoviji katalog razne robe po niskim cijenama 







